ΕΙΔΙΚΟΤΗΤΑ ΔΙΑΣΩΣΤΗΣ: ΟΙ ΔΕΚΑ ΔΙΑΣΤΑΣΕΙΣ ΤΗΣ ΜΗ ΛΕΚΤΙΚΗΣ ΕΠΙΚΟΙΝΩΝΙΑΣ - ΜΕΡΟΣ ΠΡΩΤΟ\nΗ απόσταση μεταξύ των συμμέτοχων. Αυτό μπορεί να βοηθήσει το ξεκίνημα ή τον τερματισμό μίας συνάντησης. Η σωματική απόσταση μεταξύ του νοσηλευτή και του ασθενή πρέπει να είναι η κατάλληλη όταν ο νοσηλευτής και ο ασθενής μιλάνε. Αν δεν επιτευχθεί αυτό, το αίσθημα της ανησυχίας μπορεί να προκύψει, και ίσως να οδηγήσει σε σοβαρή αναταραχή της συζήτησης.\nΤο φαινόμενο αυτό είναι βασισμένο πάνω στο γεγονός ότι υπάρχουν αποστάσεις μεταξύ ανθρώπων στους διάφορους τύπους των επικοινωνιακών περιπτώσεων, οι οποίες τις αισθάνεται κανείς υποσυνείδητα, με σιωπηλή κατανόηση. Αυτές οι αποστάσεις εξαρτώνται από την κουλτούρα, την εθνικότητα, την φυλή, το κοινωνικό επίπεδο, το φύλο, την ηλικία, καθώς και την ψυχοσύνθεση.\nΟ καθένας έχει τον δικό του "προσωπικό χώρο", που είναι παρόλο αυτά, πολύ παρόμοιο σε ομογενής ομάδες ανθρώπων. Αν αυτή απόσταση υποστεί αλλαγή, είτε καταπατηθεί είτε επιμηκυνθεί, μεγάλες διαταραχές της επικοινωνίας μπορεί να προκύψουν.\nΥπάρχει πάντα μία συμβολική έννοια της απόστασης μεταξύ των ανθρώπων, και αυτό υπολογίζεται ως ένα μέσο έκφρασης της μη λεκτικής επικοινωνίας. Η χρήση της διαπροσωπικής απόστασης στο χώρο συνιστά σημαντικό δείκτη στη μη λεκτική επικοινωνία για τις σχέσεις μεταξύ των ατόμων. Κοινωνικοί κανόνες καθορίζουν τη συμπεριφορά των ατόμων ανάλογα με τη μεταξύ τους απόσταση. Η Argyle αναφέρει ένα πολύπλοκο σύνολο κανόνων στην Ινδία που καθορίζει την απόσταση μεταξύ όσων ανήκουν σε διαφορετικές κάστες (Κούρτη, 2007)\nΠόσο χώρο χρειάζεται κάποιο άτομο;\nΟ Julius Fast, ένας από τους σημαντικότερους ερευνητές όσον αφορά την γλώσσα του σώματος, περίγραψε ένα γεγονός που προέκυψε να είναι ένα σπουδαίο μάθημα της γλώσσας του σώματος. Ο Fast καθόταν σε ένα τραπέζι με έναν ψυχίατρο που ήταν και φίλος του.\nΚάθονταν ο ένας απέναντι στον άλλον σε ένα τραπέζι για δύο άτομα σε ένα εστιατόριο, και έτρωγαν μεσημεριανό.\nΟ φίλος του έβγαλε από την τσέπη του ένα πακέτο τσιγάρα, άναψε ένα και τοποθέτησε το πακέτο του ακριβώς μπροστά από το πιάτο του Fast ενώ συνέχισε να μιλάει. Ο Fast ένιωσε άβολα, αλλά δεν μπορούσε να το διευκρινίσει με περισσότερη λεπτομέρεια. Αυτή η ανησυχία αυξήθηκε καθώς ο φίλος του έσπρωξε το πιάτο του προς το πακέτο με τα τσιγάρα.\nΌταν μετά ο φίλος έσκυψε πάνω από το τραπέζι προς τον Fast, ο τελευταίος ένιωσε τέτοιο εκνευρισμό που διέκοψε την συζήτηση. Τότε ο φίλος του έγειρε προς τα πίσω και του είπε «μόλις σου απέδειξα ένα βασικό γεγονός της γειτνίασης. Αρχικά έσπρωξα το πακέτο προς το μέρος σου.\nΕίχαμε όμως ήδη διαχωρίσει το τραπέζι στα δύο, με βάση την εγκατάσταση της έδρας, το ένα μισό για εμένα και το άλλο μισό για εσένα.\nΣτην φαντασία μας είχαμε σημειώσει τις αντίστοιχες περιοχές μας. Κανονικά θα έπρεπε να είχαμε χωρίσει ευγενικά το τραπέζι στα δύο και να σεβόμασταν ο ένας την περιοχή του άλλου. Εγώ έβαλα το πακέτο μου εσκεμμένα στο δικό σου μισό, και με αυτόν τον τρόπο διέκοψα την συμφωνία μας. Παρόλο που δεν ήξερες τι συνέβαινε, ένιωσες ανήσυχος.\nΌταν έκανα και άλλη μία κίνηση προς την περιοχή σου, σπρώχνοντας το πιάτο μου προς την μεριά σου, και μετά γέρνοντας προς τα εσένα, ένιωθες όλο και πιο άβολα και απειλούμενος, αλλά πάλι χωρίς να ξέρεις το γιατί» (Hall, 1995).\nΑυτό που περιγράφει ο Fast είναι η κλασσική αντίδραση προς την απειλή για την περιοχή κάποιου ή την κίνηση προς τον προσωπικό χώρο του καθένα ξεχωριστά. Μελέτες για τον συγκεκριμένο χώρο που απαιτούν οι άνθρωποι, και η κατάλληλη απόσταση σε συγκεκριμένες περιπτώσεις επικοινωνίας, έχουν γίνει μία νέα επιστήμη, που ονομάζεται "γειτνίαση".\nΟ E.T. Hall, ένας ανθρωπολόγος, περιέγραψε τα πιο σημαντικά γεγονότα του προσωπικού χώρου μεταξύ των ανθρώπων.\nΟ Hall διέκρινε τέσσερις ζώνες απόστασης, με τις οποίες οι περισσότεροι άνθρωποι επικοινωνούν:\nΗ οικεία απόσταση.\nΗ προσωπική απόσταση.\nΗ κοινωνική/ επαγγελματική απόσταση.\nΗ απόσταση της δημόσιας ομιλίας.\nΗ περιγραφή της ύπαρξης των τεσσάρων αυτών αποστάσεων, είναι μία βοηθητική επεξήγηση των λόγων όπου οι άνθρωποι αντιλαμβάνονται συγκεκριμένες αποστάσεις μεταξύ των άλλων είτε σωστές είτε λανθασμένες (Hall, 1995).\nΟ Προσανατολισμός Ζωτικός Χώρος -- Διακόσμηση\nΗ γωνία από όπου αντικρίζονται οι συμμέτοχοι. Αυτό διαφέρει ανάλογα με τον σκοπό της συνάντησης και τον χαρακτήρα των συμμέτοχων. Υπάρχουν δύο τρόποι καθίσματος που μπορούν να χρησιμοποιηθούν για τις συζητήσεις μεταξύ νοσηλευτή και ασθενή: πρόσωπο με πρόσωπο και θέσεις με κάποια γωνία (Λιονής, 2011).\nΗ θέση πρόσωπο με πρόσωπο αποδεικνύει ότι ο ένας είναι πλήρης αφοσιωμένος στον άλλον και τελείως συγκεντρωμένος σε αυτόν και μόνο.\nΩστόσο, αυτό δεν είναι πάντα ευχάριστο για μερικούς ανθρώπους, που αντιθέτως αισθάνονται να έρχονται αντιμέτωποι με τον άλλον.\nΠεριφράγματα μπορούν να δημιουργηθούν και από χαρτιά, φακέλους, στυλό ή ακτινογραφίες. Να κάθεται κανείς αντίθετα είναι η τυπική θέση για συζητήσεις με νομικό περιεχόμενο (Λιονής, 2011).\nΗ θέση με κάποια γωνία (μεταξύ 90 και 150 μοίρες) έχει τα πλεονεκτήματα της. Αποφεύγεται η περιστασιακή αναπόφευκτη μετωπική επίθεση από κάποιον που κάθεται πρόσωπο με πρόσωπο. Η διακύμανση της γωνίας δίνει χώρο και στους συμμετέχοντες να κινούνται με συγκεκριμένη ελαστικότητα. Η περίπτωση του πλάγιου γραφείου (να κάθεται κανείς στο αριστερό πλάγιο μέρος του γραφείου) δίνει την ευκαιρία στο νοσηλευτή, που κατευθύνει την συζήτηση, να μελετάει αρχεία χωρίς να χρειάζεται να τα σηκώνει ψηλά ούτε να τα απλώνει ανάμεσα σε αυτόν και τον ασθενή. Επίσης είναι ευκολότερο να εισάγει κανείς παύσεις. Αλλαγές στην θέση από οποιονδήποτε συμμέτοχο, δεν παρατηρούνται έντονα από τον άλλον, αντιθέτως με το αν βρίσκονταν στην θέση πρόσωπο με πρόσωπο. Τέλος, η απόσταση μεταξύ των δύο μπορεί να κυμαίνεται ευκολότερα, παρόλο που δεν θα πρέπει να ξεπερνάει την ακτίνα των εκατοστών. Μεγαλύτερες αποστάσεις μπορεί να ερμηνευτούν ως έλλειψη ενδιαφέροντος, αλλά μικρότερες μπορεί να ερμηνευτούν ως εισβολή του προσωπικού χώρου και να απελευθερώσουν ανησυχία και επιθετικότητα (Λιονής, 2011).\nΥπάρχουν νοσηλευτές που τους αρέσει να κάθονται στην ίδια μεριά του γραφείου με τον ασθενή. Αυτή η κατάταξη των θέσεων εκφράζει την επιθυμία να μην υπάρχει ασυμμετρία μεταξύ νοσηλευτή και ασθενή. Πολλοί ασθενείς το εκτιμάνε αυτό, αλλά το μειονέκτημα είναι ότι ο νοσηλευτής δεν μπορεί να κρατάει σημειώσεις και μερικοί ασθενείς καθισμένοι δίπλα από έναν νοσηλευτή νιώθουν την καταπάτηση της οικείας τους περιοχής (DiMatteo, 2006).\nΟ ζωτικός προσωπικός χώρος σχηματίζεται κυκλικά γύρω από το σώμα του κάθε ατόμου και εξυπηρετεί την προστασία του. Όταν παραβιάζεται οι άνθρωποι αισθάνονται και εκδηλώνουν έντονη δυσφορία και αμηχανία και κάνουν διορθωτικές κινήσεις που συμβάλλουν στη διατήρηση του χώρου αυτού. Κατά την επικοινωνία μας με τον ασθενή όταν επιχειρούμε να παραβιάσουμε τον ζωτικό του χώρο με φυσική εισβολή είτε πλησιάζοντάς τον είτε ακουμπώντας τον συχνά, δημιουργούνται ισχυρές απωθητικές δυνάμεις εκ μέρους του και αυτόματα εκτελεί διορθωτικές κινήσεις αποκατάστασης της ισόρροπης απόστασης. Τέτοιες κινήσεις όμως εκτελούμε και οι ίδιοι στη περίπτωση που ο ασθενής εισβάλει στο ζωτικό μας χώρο (Λιονής, 2011).\nΕίναι αποδεδειγμένο ότι το περιβάλλον επηρεάζει τα συναισθήματα των ανθρώπων σε μεγάλο βαθμό αλλά και τη συμπεριφορά τους. Τα διαφορετικά είδη περιβάλλοντος δημιουργούν και διαφορετική ατμόσφαιρα. Ο υπέρμετρος πλούτος και ο μεγάλος όγκος δημιουργούν ένα αυστηρό και τυπικό περιβάλλον. Η ατμόσφαιρα σ αυτό το περιβάλλον προκαλεί φόβο και συναισθήματα υποταγής και αφανισμού.\nΕν αντιθέσει, το ζεστό περιβάλλον με τη χρήση κατάλληλων υλικών και χρωμάτων προκαλεί χαλάρωση στους ανθρώπους και αίσθηση οικειότητας. Η έλλειψή της φέρνει ένταση, εγρήγορση και έλλειψη άνεσης. Τέτοια συναισθήματα δημιουργούν στον ασθενή ένα περιοριστικό περιβάλλον με την αναλογία μικρού ζωτικού χώρου για κάθε άτομο. Οι μεγάλοι λιτοί και αυστηροί χώροι επιτρέπουν τη δημιουργία τυπικών επαγγελματικών σχέσεων και όχι διαπροσωπικών. Στα δωμάτια των ασθενών τα έπιπλα χρειάζεται να είναι λιτά και πρακτικά, ενώ αποφεύγεται η περίπλοκη διακόσμηση των τοίχων. Ο σχεδιασμός των θέσεων στο χώρο ώστε να ευνοείται η ανάπτυξη σχέσεων και κοινωνικών επαφών είναι μια σημαντική προέκταση των κοινωνικών ικανοτήτων. Για παράδειγμα, η αντιμέτωπη διάταξη στις καρέκλες ευνοεί την ανταγωνιστικότητα, ενώ η συνεργασία ευνοείται με τον σχηματισμό γωνιών μεταξύ τους (Κομνηνάκης, 1998).\nΗ παρουσίαση του εαυτού μας μπορεί να χρησιμοποιηθεί για να στείλει μηνύματα για την κοινωνική θέση και την ψυχολογική κατάσταση. Η εμφάνιση του καθενός έχει μία άμεση υποσυνείδητη επίδραση σε όλους τους γύρω. Μέσα σε δευτερόλεπτα κρίνονται και δημιουργείται μία εντύπωση, θετική ή αρνητική. Η γοητεία, η φυλή, το ύψος, το βάρος, το σχήμα του σώματος, και η ενδυμασία αξιολογούνται. Μεταξύ των άλλων, η εμφάνιση ενός ανθρώπου τείνει να είναι πιο φανερή μέσω των ρούχων του. Τα ρούχα εκτός από το να μας προστατεύουν από τα στοιχεία της φύσης, έχουν μεγάλη σημασία για την μη λεκτική επικοινωνία (Mehrabian, 1976). Κάποιος άλλος ερευνητής πρότεινε ότι τα ρούχα στέλνουν τουλάχιστον δέκα διαφορετικά μηνύματα στους γύρω.\nΟι κρίσεις μας για τους άλλους εξαρτώνται σε μεγάλο βαθμό από το πόσο ελκυστικά βρίσκουμε τα άτομα με τα οποία επικοινωνούμε. Η ένδυση, η κόμμωση, το μακιγιάζ, το τατουάζ, τα αξεσουάρ κ.λπ. αν και πολιτισμικά καθορισμένα επηρεάζουν την κρίση μας και τον τρόπο επικοινωνίας μας χωρίς να το αντιλαμβανόμαστε (Λιονής, 2011).\nΟι άνθρωποι στις καθημερινές τους σχέσεις, ειδικά σε ένα καινούριο και άγνωστο περιβάλλον, αναγκάζονται να χρησιμοποιήσουν πιο έμμεσους τρόπους αυτοπαρουσίασης, όπως αυτόν της εμφάνισης για την προβολή τους.\nΟ παράγοντας ενδυμασία που επηρεάζει την εμφάνιση αντανακλά την ατομικότητα και μοναδικότητά του κάθε ατόμου. Αν ο στόχος είναι η προβολή του επαγγελματικού μας ρόλου, αυτός εξασφαλίζεται με τη χρήση της στολής εργασίας του νοσηλευτή. Η στολή είναι ένα σταθερό και συνήθως επίσημο μοντέλο ρούχου που δηλώνει ξεκάθαρα ότι ο χρήστης ανήκει σε μια ομάδα, όπως και ποια ιεραρχική θέση κατέχει σ αυτήν. Αποτελεί έμπρακτη απόδειξη υποταγής και ένταξης του ατόμου στο κοινωνικό σύνολο και σέβεται τον τρόπο ντυσίματος της ομάδας στην οποία ανήκει.\nΕίναι ένα είδος συμμόρφωσης και συμβιβασμού του κάθε νοσηλευτή με τους κανόνες του αποδεκτού τρόπου ντυσίματος.\nΗ στολή του νοσηλευτή βέβαια τονίζει την υπάρχουσα κοινωνική απόσταση, αλλά χρησιμοποιείται συχνά σαν μέσο εντυπωσιασμού στα εκτός ομάδας άτομα.\nΑν περιοριστούμε απλά στην επίτευξη του δεύτερου στόχου για να πείσουμε ότι διαθέτουμε υψηλό επίπεδο επιρροής και ισχύος, χρειάζεται να αποκτήσουμε περισσότερη εμπιστοσύνη στις γνώσεις και ικανότητές μας, καθώς ένας τέτοιος στόχος αντανακλά εσωτερική μα και επαγγελματική ανασφάλεια. Η καλλιέργεια αυτογνωσίας είναι ένα από τα μέσα που σίγουρα βοηθούν στην κατανόηση και προβολή του επαγγελματικού μας ρόλου (Παπαδάκη,1995).\nΗ Στάση και κίνηση του σώματος\nΗ στάση του σώματος κατά την ορθοστασία, το κάθισμα, ή το ξάπλωμα. Η στάση του σώματος αποτελεί ένα σημαντικό μέρος της μη λεκτικής επικοινωνίας. Ο Mehrabian όρισε ότι κλειδιά των στάσεων για την αποκάλυψη των συναισθημάτων είναι αυτά της έντασης και της χαλάρωσης. Ανέφερε ότι ο άνθρωπος παίρνει χαλαρή στάση όταν δεν βρίσκεται σε απειλητική κατάσταση, και σφίγγεται όταν απειλείται. Βασιζόμενος σε αυτήν την παρατήρηση, ανέφερε ότι μπορεί κανείς να καταλάβει αρκετά για τον άλλον απλά παρατηρώντας πόσο ανήσυχος ή χαλαρός εμφανίζεται. Έτσι όταν ο νοσηλευτής εμφανίζεται ανήσυχος και αμυντικός και ο ασθενής το αναγνωρίσει αυτό, μπορεί να επηρεαστεί αρνητικά η συνάντηση από την αρχή (Mehrabian, 1976). Οι άνθρωποι είναι σε θέση να ελέγξουν τις εκφράσεις του προσώπου τους, αλλά συνήθως δεν ελέγχουν πολύ καλά τις αντιδράσεις του σώματος τους.\nΈχει αποδειχθεί ερευνητικά ότι η έκφραση των συναισθημάτων διοχετεύεται και «διαρρέει» ακούσια μέσα από το κανάλι των σωματικών κινήσεων.\nΣυνεπώς, το άγχος η θλίψη και η δυσφορία ενός ασθενούς ή αντίστροφα, η ενέργεια και η θετική στάση του είναι δυνατόν να αποκαλυφθούν μέσω της παρατήρησης του τρόπου με τον οποίο περπατά, κινείται στον χώρο αλλάζει θέση κ.λπ. Ακόμα και το βάδισμα ενός ατόμου ενδέχεται να υποδηλώνει αυτοπεποίθηση και αισιοδοξία σχετικά με το πώς θα εξελιχθεί η κατάσταση της υγείας του. Οι νευρικές κινήσεις και το άγγιγμα κάποιων σημείων του σώματος (όπως το τράβηγμα των λοβών του αυτιού ή το νευρικό παιχνίδι με μια τούφα μαλλιών) αποτελούν ενδεχομένως ενδείξεις ότι το άτομο είναι ανήσυχο και αβέβαιο σε σχέση με αυτό που δηλώνει λεκτικά.\nΟι ίδιες συμπεριφορές είναι πιθανόν να υποδηλώνουν ακόμη και προσπάθειες εξαπάτησης. Παρά το γεγονός ότι δεν μπορούμε να ξέρουμε ακριβώς τι δηλώνει μια μη λεκτική ένδειξη, ορισμένες κινήσεις και στάσεις του σώματος μεταδίδουν πράγματι κάποια συγκεκριμένα μηνύματα. Οι ασθενείς έχουν την τάση να εκλαμβάνουν θετικά κάποιες συγκεκριμένες χειρονομίες του νοσηλευτή.\nΓια παράδειγμα ενώ η στάση του σώματος στην οποία τα χέρια είναι σταυρωμένα ή κλειστά τείνει να μεταδίδει ένα μήνυμα ψυχρότητας, επιφυλακτικότητας και απόρριψης, η ανοιχτή θέση των χεριών μεταδίδει θέρμη και αμεσότητα.\nΣε μια μελέτη διαπιστώθηκε ότι οι νοσηλευτές που θεωρούνταν ότι είχαν καλή συναισθηματικοί επαφή με τους ασθενείς τους, υιοθετούσαν στάσεις στις οποίες τα άκρα του σώματος ήταν περισσότερο ανοικτά, το σώμα έκλεινε περισσότερο προς τα εμπρός και ήταν περισσότερο προσανατολισμένο στον ασθενή.\nΕπίσης οι νοσηλευτές που είχαν περισσότερο συναισθηματική επαφή με τους ασθενείς τους συνήθιζαν να μην κρατούν μεγάλη απόσταση, αλλά να κάθονται αρκετά κοντά τους.\nΈχει βρεθεί κατεύθυνση του σώματός προς τον ασθενή. ότι οι ασθενείς είναι περισσότερο ικανοποιημένοι από έναν νοσηλευτή που προσανατολίζει το σώμα του προς την κατεύθυνση του δικού τους, και ο οποίος κλείνει προς το μέρος τους αντί να γέρνει προς τα πίσω και μακριά από αυτούς.\nΑντίστοιχα σε έρευνες όπου συμμετείχαν ψυχοθεραπευτές, βρέθηκε ότι τα νεύματα του κεφαλιού, οι ήρεμες κινήσεις των χεριών και η ελαφρά κλήση του σώματος προς το μέρος των πελατών κατά την διάρκεια της συνεδρίας ενισχύει την αντίληψη τους ότι ο ψυχοθεραπευτής είναι συναισθηματικά ζεστός και φιλικός (DiMatteo, 2006).\nΟ νοσηλευτής που θέλει να επιβληθεί στον ασθενή του, να προβάλλει την αυτοπεποίθησή του και να δείξει σιγουριά, υιοθετεί την όρθια στάση του σώματός του ώστε να τονίζεται ο όγκος του σώματος.\nΌμως σιγουριά αντανακλά και η χαλαρή στάση η οποία χαρακτηρίζεται από έλλειψη έντασης στο μυϊκό σύστημα, την ασύμμετρη θέση των άκρων, την πλάγια κλίση του σώματος.\nΗ υιοθέτηση αυτής της στάσης - ιδιαίτερα από τους άνδρες απαιτεί προσοχή διότι μπορεί να θεωρηθεί ως απόρριψη ή έλλειψη σεβασμού απέναντι στον ασθενή.\nΕνώ η αμεσότητα επιτυγχάνεται με τη μειωμένη απόσταση, τη συμμετρική κλίση και τον αμοιβαίο προσανατολισμό των σωμάτων των αλληλεπιδρώντων, όπως και τα συχνά βλέμματα και χαμόγελα. Δηλώνεται έτσι η διάθεση προσφοράς βοήθειας εάν χρειαστεί. Αντίθετα, όταν το σώμα κλίνει προς τα πίσω αποκρινόμενο από τον συνομιλητή φανερώνει αντιπάθεια ή αμηχανία με αποτέλεσμα τη μείωση ή τη διακοπή της αλληλεπίδρασης ή τη δημιουργία ψυχρού κλίματος. Από την άλλη η λεγόμενη κινητική ηχώ (στάση κατοπτρισμού ή αντανάκλασης των κινήσεων των σωμάτων των αλληλεπιδρώντων) συμβάλλει στην επιπλέον διαμόρφωση θετικών συναισθημάτων μεταξύ νοσηλευτή ασθενούς (Josien, 1995).\nΟι στάσεις και οι χειρονομίες σχετίζονται με τα αισθήματα και τα χαρακτηριστικά της προσωπικότητας του ατόμου.\nΜπορούμε έτσι να ανακαλύψουμε από τη θέση που παίρνουν τα χέρια του ασθενή, το πως αισθάνεται: τα σταυρωμένα σφιχτά χέρια μπροστά στο στήθος ή τη κοιλιά δηλώνουν διαφωνία ή αμυντική στάση.\nΤα ανοικτά χέρια που εκτείνονται προς τα εμπρός δηλώνουν αποδοχή ή πρόσκληση ενώ όταν ακουμπούν τους γοφούς μεταφέρουν αρνητικά ή επιθετικά μηνύματα. Ως προς τη συχνότητα των χειρονομιών έχει διαπιστωθεί ότι αυξάνεται σε ανθρώπους που έχουν αυξημένη λεκτική ικανότητα (ευφράδεια).\nΕνώ ο περιορισμός της κινητικότητας διαταράσσει σοβαρά τη λεκτική επικοινωνία του ατόμου. Οι χειρονομίες μπορούν να αντικαταστήσουν τις λέξεις, να συνοδεύσουν το λόγο και να φανερώσουν την συναισθηματική μας κατάσταση. Για παράδειγμα, το ελαφρό χτύπημα στη πλάτη είναι ένδειξη συμπαράστασης και ενθάρρυνσης. Αντίθετα με τις χειρονομίες, οι κινήσεις που κατευθύνονται στο ίδιο το άτομο, οι λεγόμενες δραστηριότητες μετάθεσης ενώ φαίνονται άσκοπες και στερεότυπες, όμως απελευθερώνουν τις εσωτερικές εντάσεις που βιώνει το άτομο (Κομνηνάκης, 1998)\nΑνάλυση της στάσης του σώματος των ασθενών σε καθιστή θέση\nΑπαραίτητο είναι να αναλυθεί περαιτέρω η στάση του σώματος κατά το κάθισμα, αφού οι περισσότερες συναντήσεις νοσηλευτών με τους ασθενείς γίνονται σε καθιστή θέση. Ο τρόπος με τον οποίο κάθεται κανείς επιτρέπει την ερμηνεία της άμεσης διάθεσης του, την ψυχική του διάθεση, την φύση του και την συμπεριφορά του προς του άλλους. Ο S. Molcho αναλύει την έννοια της έκφρασης της στάσης του σώματος ως εξής (Bαγιάτης, 1995):\nΗ στάση του κορμού: κάθετη, άγρυπνη στάση που εκπέμπει δυναμισμό και ζωντάνια, αντίθετα με το σώριασμα που εκπέμπει έλλειψη ενεργητικότητας και πιθανή καταθλιπτική διάθεση. Το λύγισμα του άνω μέρους του κορμιού προς τον άλλον αντανακλά ενδιαφέρον και παροτρύνει διάλογο.\nΤο λύγισμα προς τα πίσω υπονοεί σκεπτικισμό, απόσυρση ή αποφυγή. Αυτό σημαίνει ότι η γλώσσα του σώματος και οι λέξεις μπορούν να διαψεύσουν το ένα το άλλο. Κάποιος που συμφωνεί λεκτικά αλλά λυγίζει προς τα πίσω, διαφωνεί με τις λέξεις του. Σε περίπτωση αμφισβήτησης, εφαρμόζεται ο κανόνας ότι το σώμα δεν ψεύδεται (Bαγιάτης, 1995).\nΠροσεκτική θέση στην άκρη της καρέκλας εκπέμπει το μήνυμα της πίεσης του χρόνου ή της υπερέντασης. Επίσης μπορεί να είναι σημάδι κατωτερότητας ή αβεβαιότητας, καθώς και της επιθυμίας να λήξει η συζήτηση. Το υπερβολικό λύγισμα προς τα πίσω, ακόμη και στο σημείο να στηρίζεται κανείς στα πίσω πόδια της καρέκλας. Κάθισμα στην άκρη της αποκαλύπτει την υποχώρηση από τον ρόλο του παρατηρητή, ο οποίος καρέκλας κοιτάει και περιμένει. Το να σηκώνεται κάποιος απότομα ή να μετακινείται στο κάθισμα του είναι ένδειξη ανησυχίας και ένα μη λεκτικό μήνυμα ότι επιθυμεί να φύγει (Bαγιάτης, 1995).\nΗ στάση των ποδιών ενώ κάθεται κάποιος μπορεί να είναι επίσης ένα σημαντικό σημάδι. Αν τα πόδια εφάπτονται στον αστράγαλο, μπορεί να υπονοεί επιφυλακή, εσωτερική ένταση και θυμός. Αν τα πόδια τυλίγουν τα πόδια της καρέκλας, τότε η θέση είναι δύσκαμπτη και δύσκολα αλλάζεται.\nΑντιθέτως αν τα πόδια είναι χαλαρά σταυρωμένα, εκπέμπεται το μήνυμα της ελευθερίας με κάποιο βαθμό επιφυλακής (Bαγιάτης, 1995).\nΜία ελεύθερη ξεκούραστη θέση με τα πόδια απλωμένα υποδεικνύει εμπιστοσύνη, αλλά και εδαφική απαίτηση.\nΈνα φαρδύ κάθισμα με τα πόδια τοποθετημένα στα πλάγια υποδεικνύει προστατευτικό εμπόδιο. Αν δύο άτομα κάθονται ο ένας δίπλα στον άλλον με τα πόδια πόδια στα πλάγια απλωμένα σταυρωμένα και τα δάχτυλα των ποδιών τους να δείχνουν προς την κατεύθυνση του άλλου, τότε επιδιώκεται επικοινωνία. Ωστόσο, παρατηρούνται σε αυτούς που τα δάχτυλα δείχνουν την αντίθετη κατεύθυνση ότι επιθυμούν την απομάκρυνση και ότι υπάρχουν διαφορές (Bαγιάτης, 1995).\nΗ κάθετη θέση με κλειστά τα γόνατα και πόδια, πιθανόν με μία τσάντα σφικτά κρατημένη στους μηρούς, παρατηρείται περισσότερο στις γυναίκες. Αυτή η στάση του σώματος είναι μήνυμα καλής ανατροφής, παρόλο που μπορούν να κρύβονται από πίσω αβεβαιότητες (Bαγιάτης, 1995).\nΑναρτήθηκε από Η ΑΠΟΚΑΛΥΨΗ ΤΟΥ ΕΝΑΤΟΥ ΚΥΜΑΤΟΣ στις 11:21 μ.μ.


Φτερουγες κοτοπουλο στο φουρνο | Συνταγή | Argiro.gr\nΣυνταγές Φαγητά Φαγητά φούρνου Φτερουγες κοτοπουλο στο φουρνο\n2 πακέτα φτερούγες κοτόπουλου (περίπου 20 κομμάτια)\n1 φλ. ζωμό κότας (σε θερμοκρασία δωματίου)\nΓια τις φτερουγες κοτοπουλο στο φουρνο με γλυκόξινη σάλτσα,\nΑφαιρούμε πρώτα την άκρη της κάθε φτερούγας με κοφτερό μαχαιρι.\nΚόβουμε κάθε φτερούγα στα δύο. Αραδιάζουμε τα κομμάτια σε πυρίμαχο σκεύος.\nΒάζουμε στο μπλεντερ όλα τα υλικά της μαρινάδας. Τα χτυπάμε να πολτοποιηθούν.\nΠεριχύνουμε τις φτερούγες με τη μαρινάδα. Ανακατεύουμε καλά, να βραχούν όλες.\nΣκεπάζουμε με μεμβράνη και αφήνουμε το σκεύος μία νύχτα στο ψυγειο, να μαριναριστούν καλά.\nΠροθερμαίνουμε το φουρνο στους 220 βαθμούς C. Βγάζουμε τις φτερούγες κοτόπουλο από τη μαρινάδα και τις αραδιάζουμε σε ρηχό ταψάκι. Τις ψήνουμε για 25΄-30΄, μέχρι να ροδίσουν καλά.\nΤις τοποθετούμε σε πιατελα. Βάζουμε τη μαρινάδα στο ταψι στο οποίο ψήσαμε τις φτερούγες και ανάβουμε τη φωτιά. Αφήνουμε να πάρει βράση, ανακατεύοντας μία με δύο φορές. Βράζουμε για λίγα λεπτά, μέχρι η μαρινάδα να γίνει σαν παχύ σιροπι.\nΣερβίρουμε τη μαρινάδα σε μικρό μπολ δίπλα στην πιατέλα μαζί με τις φτερούγες. Βουτάμε κάθε φτερούγα στη σάλτσα και απολαμβάνουμε!\nΑν σας άρεσαν οι φτερουγες κοτοπουλο στο φουρνο με γλυκόξινη σάλτσα, θα λατρέψτε και την παρακάτω συνταγή\nΣπιτικό Fast Food Φαγητά φούρνου Αλμυρές Συνταγές Κοτόπουλο Εύκολες / Γρήγορες / Οικονομικές


Admin – Page 50 – ΜΠΗΤΡΟΣ\n31/07/2001 by Admin\nΑνακοινώνεται από την εταιρία ότι η Τακτική Γενική Συνέλευση των μετόχων της, την 29/6/2001, αποφάσισε μεταξύ των άλλων και την αύξηση του μετοχικού κεφαλαίου της εταιρίας κατά το ποσό των δρχ. 197.097.264 με κεφαλαιοποίηση μέρους εκ του αποθεματικού από την έκδοση μετοχών υπέρ το άρτιο με αύξηση της ονομαστικής αξίας των μετοχών από δρχ. 500…\nComments Off on ΕΤΑΙΡΙΚΗ ΠΡΑΞΗ\nΟι μετοχές της εταιρίας “ΜΠΗΤΡΟΣ ΣΥΜΜΕΤΟΧΙΚΗ Α.Ε.” είναι διαπραγματεύσιμες στο Χ.Α.Α. με νέα ονομαστική αξία μετοχής 1,5 Ευρώ / δρχ. 511,125 ( από 1,4674 Ευρώ / δρχ. 500 ).\nΑνακοινώνεται από την εταιρία ότι σύμφωνα με την από 16/7/2001 απόφασή του, θα προβεί σε αγορές έως 532.000 ιδίων μετοχών από 24/7/2001 έως 24/10/2001, με ανώτατη τιμή αγοράς 7 ευρώ και κατώτατη 2 ευρώ, μέσω των χρηματιστηριακών EUROXX, EFG EUROBANK, ΚΟΜΝΗΝΟΣ, ΣΙΓΜΑ και VALUE CAPITAL, σε εκτέλεση απόφασης ετήσιας Τακτικής Γενικής Συνέλευσης των μετόχων της…\n16/07/2001 by Admin\nΗ εταιρία ΜΠΗΤΡΟΣ ΣΥΜΜΕΤΟΧΙΚΗ Α.Ε. με Δελτίο Τύπου της προς το Χ.Α.Α. γνωστοποιεί τα ακόλουθα: «Σε στρατηγικής σημασίας συμφωνία κατέληξαν οι εταιρίες ΑΝΩΝΥΜΗ ΕΤΑΙΡΙΑ ΕΛΛΗΝΙΚΟΥ ΠΥΡΙΤΙΔΟΠΟΙΕΙΟΥ & ΚΑΛΥΚΟΠΟΙΕΙΟΥ Α.Ε. (ΠΥΡΚΑΛ) και η Ελληνική Ανώνυμη Εταιρία Επεξεργασίας – Καταστροφής Αμυντικού Υλικού – DEMIL AE. Η συνεργασία των δύο πλευρών θα επιτρέψει αφενός στην DEMIL να αξιοποιήσει την τεχνογνωσία και εμπειρία…\n04/07/2001 by Admin\nΑνακοινώνεται από την εταιρία ότι σύμφωνα με την απόφαση της ετήσιας Τακτικής Γενικής Συνέλευσης των μετόχων της, την 29/6/2001, η εταιρία θα καταβάλλει μέρισμα, 10 δρχ. ανά μετοχή (0,0293 ευρώ), για τη χρήση 2000. Δικαιούχοι του μερίσματος είναι οι κάτοχοι μετοχών της εταιρίας, στη λήξη της συνεδρίασης του Χ.Α.Α. της 29/6/2001. Από την 2/7/2001, οι…\nΑνακοινώνεται από την εταιρία ότι η ετήσια Τακτική Γενική Συνέλευση των μετόχων της 29/6/2001, ενέκρινε την αγορά ιδίων μετοχών σύμφωνα με το άρθρο 16 του Ν. 2190/1920. Ο ανώτερος αριθμος των μετοχών που είναι δυνατόν να αγορασθούν θα ανέλθει σε 1.771.660 που αντιπροσωπεύει το 10% του συνόλου των μετοχών της εταιρίας. Η τιμή αγοράς ορίσθηκε…\nΗ εταιρία ΜΠΗΤΡΟΣ ΣΥΜΜΕΤΟΧΙΚΗ Α.Ε. με Δελτίο Τύπου της προς το Χ.Α.Α. γνωστοποιεί τα ακόλουθα: «Αύξηση 25,3% παρουσιάζει ο ενοποιημένος κύκλος εργασιών της ΜΠΗΤΡΟΣ ΣΥΜΜΕΤΟΧΙΚΗ το πρώτο 3μηνο του 2001 σε σύγκριση με το αντίστοιχο διάστημα του 2000. Συγκεκριμένα διαμορφώθηκε σε 7,42 δις έναντι 5,92 δις. Σε ότι αφορά τα αποτελέσματα του ομίλου, αυτά παρουσιάζονται μειωμένα όπως άλλωστε…\n11/05/2001 by Admin\nΑνακοινώνεται από την εταιρία ότι σύμφωνα με την από 22/3/2001 απόφαση του Δ.Σ. του Χ.Α.Α., σχετικά με την σύνταξη και διάθεση Πληροφοριακού Σημειώματος, όλες οι πληροφορίες που αφορούν στην συμμετοχή της ΜΠΗΤΡΟΣ ΣΥΜΜΕΤΟΧΙΚΗ Α.Ε. στις εταιρίες: ΜΠΗΤΡΟΣ ΜΕΤΑΛΙΜΠΕΞ Α.Ε.Β.Ε., ΝΙΚ. ΚΙΟΛΕΙΔΗΣ Α.Ε.Β.Ε., ΜΠΗΤΡΟΣ ΚΑΤΑΣΚΕΥΑΣΤΙΚΗ Α.Β.Ε.Τ.Ε., DEMIL Α.Ε., περιέχονται στο Πληροφοριακό Σημείωμα, το οποίο θα βρίσκεται στη διάθεση του…\n03/04/2001 by Admin\nΗ εταιρία ΜΠΗΤΡΟΣ ΣΥΜΜΕΤΟΧΙΚΗ Α.Ε. με Δελτίο Τύπου της προς το Χ.Α.Α. γνωστοποιεί τα ακόλουθα: «Με αφορμή δημοσίευμα οικονομικής εφημερίδας της 28/3/2001, στο οποίο, μεταξύ άλλων, γινόταν αναφορά στα αποτελέσματα της «ΜΠΗΤΡΟΣ ΣΥΜΜΕΤΟΧΙΚΗ Α.Ε.» για το 2000 εν συκγρίσει προς αυτά του 1999, η Διοίκηση της Εταιρίας, με στόχο την αξιόπιστη και ακριβή ενημέρωση του…


πουτανέσκα στην επίσημη γεύση της Νάπολης | Pandespani\nπουτανεσκα στην επισημη γευση της Ναπολης\nΑυθεντική πουτανέσκα στην επίσημη ιταλική συνταγή της Καμπανίας\nΠληθωρική μακαρονάδα της Παρθενόπης, με προκλητικό όνομα: Πουτανέσκα (puttanesca, ήτοι πουτανίστικη, με το στιλ/τρόπο της πόρνης/puttana) – εύληπτο στα ελληνικά και στις λατινογενείς γλώσσες. Στην γαστρονομία, το όνομα αφορά πρωτίστως στη σάλτσα -sugo alla puttanesca- και τα ζυμαρικά με αυτή, ενώ η ‘ντροπαλή΄ μετάφραση αραδιάζει απλώς τα υλικά της.\nΩστόσο, η περίφημη ναπολιτάνικη μακαρονάδα, με το πικάντικο ταμπεραμέντο και το περίπου ασαφές ιστορικό, δεν έχει κανένα λόγο να κρύψει τον γευστικό της πλούτο. Ούτε την αξεπέραστη ικανότητά της να συνδυάζει με μοναδική μαεστρία τα ετερόκληττα υλικά, που χαρακτηρίζουν την πατρίδα της.\nΠολλές οι ιστορίες και η΄δημιουργική’ ασάφεια που έχουν αναπτυχθεί γύρω από τις ρίζες και την –εν μέρει, ίσως– ταπεινή καταγωγή της. Αλήθειες, μύθοι και διεκδικήσεις πλέκονται και ξεπλέκονται προωθώντας στρατηγικά την φήμη της. Η δόξα κρίνεται πιο σημαντική απ’ τον πλούτο, επειδή στο τώρα συντελεί στην συσσώρευσή του. Η εύκολη πουτανέσκα δεν είναι τόσο ‘εύκολη’ – όχι τουλάχιστον, όσο εννοούν οι γλαφυρές αφηγήσεις.\nCombo άρθρο το παρόν. Διαβάστε περισσότερα (αφού ερευνήθηκαν όσα έχουν γραφτεί ως τώρα) στο επόμενο ποστ με την ιστορία της Πουτανέσκα. Σας υπόσχομαι πως θα είστε οι πιο ενημερωμένοι γκουρμάν του πλανήτη, θα έχετε άποψη και πολλά να λέτε τρώγοντας την εξαιρετική ορίτζιναλ εκτέλεση 😉\nΠαραμυθένια, πτωχή πουτανέσκα με VIP γνωστούς και φίλους\nΚαταρχάς, μια μακαρονάδα χωρίς τυρί μπορεί να είναι τρία πράγματα: είτε μια απλή μακαρονάδα, φτωχή· είτε εξεζητημένη –ειδικά εφόσον γίνεται μόνον με λαχανικά και δεν περιέχει ψαρικά, που στην πλειονότητά τους αρνούνται τις αναμείξεις με τα τυριά· είτε προϊόν τυχαίο. Η πουτανέσκα έτσι, κατά 33,3% ενδέχεται και να έχει τις φτωχές της ρίζες.\nΤαυτόχρονα όμως, την διαπερνάει ένας αέρας εκκεντρισμού. Πρώτα, με την ανυπαρξία του κρεμμυδιού -καμία έξτρα γλύκα παρούσα. Μετά, με τις αλμυρές αντζούγιες που λιώνουν στο ελαιόλαδο και κάνουν τη σάλτσα να σε στέλνει χωρίς να αντιλαμβάνεσαι που βρίσκεται το umami. Με την κάπαρη να γαργαλάει τον ουρανίσκο· με τις φρουτώδεις ελιές της Γκαέτα· με το σκόρδο που αποσύρεται ολόκληρο αφού βγάλει το άρωμα· και με την καυτερή πιπεριά που δίνει το απαιτούμενο ξεπέταγμα. Ε, τόση μαεστρία σε μια φτωχή ή τυχαία (το άλλο 33.3%) συνταγή καταντάει ύποπτη!\nΕπιπλέον, η πουτανέσκα έχει κινηθεί σε μαγειρικούς και καλλιτεχνικούς κύκλους, περιτριγυρισμένη από καλοφαγάδες και μπον βιβέρ. Αλλά γι’ αυτά θα διαβάσετε το επόμενο άρθρο με την ιστορία της.\nΤι δεν είναι και δεν έχει μια σάλτσα πουτανέσκα\nΗ πουτανέσκα δεν είναι τυχαία, ακόμη κι αν είναι έτσι συστήνεται. Αν την επιλέξεις, κέρδισες. Γιατί είναι υπέροχη σάλτσα, πανέξυπνη. Αν την εφηύραν κάποιες εκδιδόμενες ή ο μάγκας ατζέντης τους -κατά τον μύθο-, θα πρέπει να είχαν ιδιαίτερα υψηλή γευστική αντίληψη.\nΠαρότι στις φημισμένες συνταγές οι εκτελέσεις είναι πάμπολλες (κάθε σπίτι έχει και μία), υπάρχουν ευτυχώς, κάποιες προδιαγραφές. Η αυθεντική πουτανέσκα δεν έχει κρεμμύδια, βούτυρο, τυρί, σαρδέλες, τόνο ή άλλο μεγάλο ψάρι – μικρό ή μεγάλο παρά μόνον γαύρο (αντζούγιες)–, δεν έχει πολύ σκόρδο ούτε καν ψιλοκομμένο. Προφανώς δεν έχει σταφίδες και κουκουνάρι. Ούτε πιπεριές. Επίσης, δεν έχει βασιλικό ή δυόσμο. Ούτε ρίγανη.\nΣχετικά με τη ρίγανη που παρουσιάζεται στη συνταγή του Λάτσιο (Ρώμης): Είναι το μόνο διαφοροποιό στοιχείο με το οποίο η Ρώμη δεν παραιτείται της διεκδίκησης της πατρότητας, μια υπόθεση όμως κλεισμένη. Η συνταγή της πουτανέσκα επισήμως ανήκει στην Καμπανία (Νάπολη). Τελεία.\nΔιάγουμε τον μήνα με την επίσημη διεθνή ημέρα κοιλιοκάκης (16 Μαΐου) αφιερωμένη σε όσους πάσχουν από δυσανεξία στην γλουτένη αλλά και στην σχετική ενημέρωση. Η γλουτένη, που βρίσκεται στα δημητριακά και στα παράγωγά τους (μπίρα, άλλα ποτά, σάλτσες, αλλαντικά κλπ.) δεν είναι επιβλαβής πρωτεΐνη για το μεγαλύτερο μέρος του ανθρώπινου πληθυσμού. Αλλά επηρεάζει (λίγο ή πολύ) τα άτομα που πάσχουν από κοιλιοκάκη, καθώς προκαλεί φλεγμονή του εντέρου και καταστροφή του βλεννογόνου, εμποδίζοντας την απορρόφηση των θρεπτικών ουσιών. Διαβάστε περισσότερα στο άρθρο μας Περί γλουτένης και κοιλιοκάκης.\nΈτσι, για την συνταγή επιλέχτηκαν τα πιο νόστιμα, χωρίς την συγκεκριμένη πρωτεΐνη μακαρόνια: τα Spaghetti No 5 Barilla Χωρίς γλουτένη. Γίνονται από λευκό και κίτρινο καλαμπόκι και ρύζι, και ενδείκνυνται για άτομα που έχουν την εν λόγω δυσανεξία.\nΠαρότι ειδικότατο προϊόν –και τα πολύ ειδικά προϊόντα δεν φημίζονται ούτε για την γεύση τους (πχ. τυριά και αλλαντικά vegan) ούτε για τον τρόπο που ανταποκρίνονται τεχνικά στο μαγείρεμα–, εδώ έχουμε εξαίρεση με εντυπωσιακό αποτέλεσμα.\nΤα σημαντικά πλεονεκτήματα είναι:\nα) ανταποκρίνονται πλήρως στο βράσιμο al dente, χωρίς ίχνος λασπώματος, κάτι που συχνά συμβαίνει σε ζυμαρικά της κατηγορίας «χωρίς γλουτένη».\nβ) κρατούν τέλεια την σάλτσα και, το μέγα ατού…\nγ) έχουν εξαιρετική γεύση! Όπερ, εξαφανίζουν τις διακρίσεις στο τραπέζι. Όσοι έχουν δυσανεξία στην γλουτένη θα ευχαριστηθούν μια σούπερ μακαρονάδα, κι όσοι δεν έχουν, θα απολαύσουν το ίδιο νόστιμο, καλομαγειρεμένο, ιταλικό πιάτο, χωρίς από ευγένεια να συμβιβαστούν στο παραμικρό.\nΑν δοκιμάσετε με κλειστά τα μάτια την πουτανέσκα με Spaghetti Barilla Χωρίς γλουτένη αμφιβάλω ότι θα καταλάβετε διαφορά στη γεύση, σε σύγκριση με κανονικά ζυμαρικά από αλεύρι σκληρού σιταριού. Μόνον παρατηρώντας τα με προσοχή (βλ. και φωτό), θα διαπιστώσετε ίσως, πως αρκετά εμφανίζονται με μικρότερο μήκος στο πιάτο. Γιατί, χωρίς την γλουτένη που δίνει την ελαστικότητα, τείνουν να σπάζουν στο στριφογύρισμα (στη μεταφορά με την τσιμπίδα, όχι στην κατσαρόλα), επιβεβαιώνοντας όμως έτσι την σωστή εξειδίκευση.\nΒεβαίως, αν η γλουτένη δεν είναι το πρόβλημά σας, μπορείτε να δοκιμάσετε την πουτανέσκα με Linguine Barilla, τις ‘μικρές γλώσσες’ που επισήμως συνοδεύουν την ναπολιτάνικη σάλτσα.\nΑυθεντική πουτανέσκα με την τυπική ιταλική συνταγή\nΓια την εκτέλεση της πουτανέσκα επιλέχτηκε η επισήμως καταγεγραμμένη ιταλική συνταγή της Ακαδημίας (βλ. φωτό), χωρίς αξιοσημείωτες παρεμβάσεις. Κι αυτό, γιατί πρώτον αξίζει να γνωρίζει κανείς μια γνήσια πουτανέσκα -και πουτανέσκα και ιμιτασιόν δεν λέει-, και δεύτερον γιατί πραγματικά το ορίτζιναλ πιάτο είναι πλήρες και δεν χρήζει -σώνει και καλά- βελτιώσεων. Ούτε τεχνικών ούτε γευστικών.\nΛινγκουίνε αλά πουτανέσκα, η επίσημη συνταγή της Ιταλικής Ακαδημίας που κατοχυρώνει το πιάτο στην Νάπολη (Καμπανία)\nΝτομάτες. Μια σάλτσα που γίνεται όλο το χρόνο βρίσκει τον καλύτερό της εαυτό όταν τα κύρια υλικά είναι της εποχής. Χρησιμοποιήστε καλά ώριμες, μικρές σχετικά ντομάτες ή πομοντόρια. Σημαντική ιδιαιτερότητα της συνταγής αποτελεί ότι χρησιμοποιεί ολόκληρες τις ντομάτες (αποφλοιωμένες), οι οποίες διαλύονται κατά το μαγείρεμα, καθώς μαλακώνουν. Τα υγρά τους βγαίνουν σταδιακά και η σάλτσα μαγειρεύεται μέσα σ’ αυτά.\nΔεν υπάρχει στα υλικά της γνήσιας ναπολιτάνικης συνταγής, αλλά μια κ.σ. πελτέ ντομάτας θα δώσει βάθος και έξτρα χρώμα στο πιάτο. Προτείνεται, ειδικά αν κάνετε τη σάλτσα τους κρύους μήνες, με ντομάτα κονσέρβα.\nΑν πάλι χρησιμοποιήσετε ως βάση την έτοιμη σάλτσα Puttanesca Barilla, επίσης χωρίς γλουτένη, μειώστε την ποσότητα από τις ελιές και την κάπαρη στο μισό, μια και περιέχει ήδη αυτά τα σύο υλικά στα συστατικά της.\nΕλιές της Γκαέτα – φωτογραφία: Patrizia Miceli Via delle rose\nΕλιές. Στην αυθεντική συνταγή οι ελιές είναι Ιτρίνα από την Γκαέτα (Λάτσιο). Λέγονται και ελιές του Ίτρι είναι κοκκινόχρωμες (από καφερόζ μέχρι καφεμώβ), μεσαίου μεγέθους, με μεστή, φρουτώδη γεύση. Μαζεύονται πράσινες τον Νοέμβριο και ωριμάζουν για 4 μήνες σε άλμη. Γίνονται επίσης στο αλάτι αλλά και τσακιστές. Στον τόπο τους σερβίρονται ως ορεκτικό με ελαιόλαδο, καυτερή πιπεριά, μαϊντανό και σκόρδο. Μαγειρικώς, οι ελιές της Γκαέτα (DOP) εκτός από τις σαλάτες έχουν αποκλειστικό συνδυασμό με την πουτανέσκα, το κρέας αλά πιτσαϊόλα και τον μπακαλιάρο.\nΣτην εδώ συνταγή αντικαταστάθηκαν με τις επίσης καφερόζ ελιές Αγρινίου (Αμφίσης) αλλά χωρίς ξίδι. Γευστικά ταιριάζουν και οι ελιές καλαμών και οι ανάλατες, λιγότερο ζαρωμένες θρούμπες. Το πιάτο δεν θα είναι ίδιο, αλλά το κόνσεπτ παραμένει συνεπές.\nΑντζούγες (κοινώς γαύρος). Είναι το αλμυρό υλικό που σε συνδυασμό με την κάπαρη διαμορφώνει το umami της σάλτσας, τον ξεχωριστό χαρακτήρα και την επίγευση της πουτανέσκα. Μπορείτε να αυξήσετε την ποσότητα με μέτρο, χωρίς να το παρακάνετε. Οι αντσούγες πρέπει να υπογραμμίζουν τη σάλτσα χωρίς να την καπελώνουν. Προσέξτε επίσης, το αλάτι. Προσθέστε το κάπως συντηρητικά στην αρχή και ελέγξτε τη σάλτσα στο τέλος.\nΣκόρδο. Μπαίνει ολόκληρο, αφήνει το άρωμά του στο ελαιόλαδο και αποσύρεται. Η πουτανέσκα δεν είναι έντονα σκορδάτη όπως η άλλη διάσημη φτωχή σάλτσα με ελαιόλαδο και σκόρδο (άλιο όλιο).\nΗ πουτανέσκα είναι μια τολμηρή σάλτσα με έντονα υλικά, πικάντικα και καλά διατυπωμένες αντιθέσεις σε απόλυτη ισορροπία. Απέναντι στις γλυκές ντομάτες παρατάσσονται η αλμυρή πτέρυγα από αντζούγιες, κάπαρη και φρουτένιες ελιές, και η καυτερή πτέρυγα με την πιπεριά τσίλι και το σκόρδο. Το πεδίο καλύπτει το ελαιόλαδο, με ρόλο καταλύτη για την κυκλοφορία και την μίξη των υλικών. Κρατήστε την ζωντανή στο μάτι και μυστήρια, χωρίς κραυγαλέες υπερβολές, που θα μετατρέψουν τον ήδη δυνατό της χαρακτήρα σε απόλυτα ρουστίκ.\nΣπαγκέτι με αυθεντική πουτανέσκα\nΠροετοιμασία: 10 λεπτά και 15 λεπτά το μαγείρεμα. Οι ντομάτες αποφλοιώνονται εύκολα, αν τις βάλετε σε νερό που βράζει. Δείτε περισσότερα στο λινκ πως αποφλοιώνουμε ντομάτες, κρεμμύδια και σκόρδα. Στη σάλτσα πουτανέσκα προσέξτε το αλάτισμα, λόγω αντσούγιας και κάπαρης. Εύκολη και γρήγορη συνταγή.\n400 γραμ. Spaghetti no 5 Barilla Χωρίς γλουτένη ή Linguine Barilla\n15 ελιές καφερόζ (Αγρινίου) ή μαύρες, όχι ξυδάτες, καθαρισμένες απ’ το κουκούτσι και κομμένες σε ροδέλες (στα 3)\n2-4 φιλέτα αντζούγιας (2 αν είναι στο αλάτι ή 4 αν είναι σε ελαιόλαδο)\n500 γρ. σχετικά μικρές ντομάτες, ώριμες, αποφλοιωμένες\n1 κ.σ. πελτέ ντομάτας (προεραιτικά)\n1 μικρή καυτερή πιπεριά (αν δεν έχετε, βάλτε 1/2 κ.γ. μπούκοβο)\n30 γρ. κάπαρη (3 κ.σ.), πλυμένη\nμαϊντανό ψιλοκομμένο, περίπου 2-3 κ.σ.\nΠροετοιμάζετε την βάση της σάλτσας πουτανέσκα: Σε βαθύ τηγάνι (ή ρηχή κατσαρόλα η οποία να χωράει στο τέλος και τα μακαρόνια) και σε μέτρια (προς δυνατή) φωτιά ζεσταίνετε καλά το ελαιόλαδο και προσθέτετε το σκόρδο, την καυτερή πιπεριά και τις αντζούγιες. Κόψτε την πιπεριά και το σκόρδο στη μέση, αν σας αρέσει το αποτέλεσμα λίγο πιο πικάντικο και αρωματικό.\nΑφήνετε το σκόρδο να βγάλει τα αρώματα μέσα στο ελαιόλαδο, ενώ με ξύλινο κουτάλι πιέζετε και λιώνετε τις αντζούγιες (2 λεπτά περίπου).\nΒάζετε σε μεγάλη κατσαρόλα πολύ νερό (4 lt) να έρθει σε βρασμό.\nΟλοκληρώνετε τη σάλτσα: Προσθέτετε τις ντομάτες, τον πελτέ (αν τον χρησιμοποιήσετε), τις ελιές και την κάπαρη. Αλατίζετε πολύ ελαφριά και ανακατεύετε. Ταυτόχρονα, με την κουτάλα ή με πιρούνα αρχίζετε να γυρίζετε και να πιέζετε τις ντομάτες, ώστε πρώτα να σπάσουν και μετά να διαλυθούν σιγά-σιγά, καθώς ζεσταίνονται και μαλακώνουν. Η σάλτσα είναι έτοιμη, μόλις οι ντομάτες έχουν σχεδόν ενσωματωθεί στο σύνολο (10 λεπτά περίπου). Αφαιρέστε το σκόρδο και την καυτερή πιπεριά.\nΕτοιμάζετε τα ζυμαρικά (όσο κάνετε την σάλτσα): Προσθέτετε αλάτι (2 κ.σ. γεμάτες) στο νερό που βράζει και ρίχνετε τα ζυμαρικά. Βράζετε ανακατεύοντας μερικές φορές, για 8 λεπτά. Ο συνολικός χρόνος βρασμού στα Spaghetti No5 Barilla Χωρίς γλουτένη είναι 10 λεπτά. Κρατήστε όμως, τα 2 λεπτά για την ολοκλήρωση του μαγειρέματος μέσα στην σάλτσα πουτανέσκα.\nΣουρώνετε και προσθέτετε τα ζυμαρικά στη σάλτσα. Ή τα μεταφέρετε με λαβίδα ή με την κουτάλα ζυμαρικών.\nΑνακατεύετε, προσθέτοντας λίγο έξτρα νερό (1/2 κουτάλα περίπου) από αυτό που τα ζυμαρικά έβρασαν, αν το σύνολο χρειάζεται υγρασία – πιθανότατα θα χρειαστεί.\nΣερβίρισμα: Μεταφέρετε τα σπαγκέτι αλά πουτανέσκα σε πιάτα, πασπαλίζετε με τον φρέσκο μαϊντανό και σερβίρετε αμέσως.\nspaghetti puttanescaveganvegetarianzymarika alla puttanescaαντσουγεςαυθεντική συνταγήγνησια πουτανεσκακάπαρηκουζίνα Νάποληςμακαροναδα πουτανεσκασαλτσα πουτανεσκασπαγκετι πουτανεσκαχωρίς γλουτένη\nιστορία της πουτανέσκα: μυθοπλασίες και αλήθειες - Pandespani.com λέει:\n01/06/2018 στις 16:27\n[…] Από την σχετική έρευνα για την ιστορία της πουτανέσκα, ακολουθούν τόσο κάποιες τερπνές και σχεδόν κλισέ πλέον αφηγήσεις, καθώς και όσα δεδομένα έχουν ως τώρα τεκμηριωθεί γραπτά. Ο συνδυασμός πάντως, έχει το δικό του …umami, όπως άλλωστε και η συνταγή. […]


8 πρωινές σεξ – στάσεις ιδανικές για σαββατοκύριακο - Activeman\n8 πρωινές σεξ – στάσεις ιδανικές για σαββατοκύριακο\nΤο σαββατοκύριακο έχουμε χρόνο και άνεση. Δεν έχουμε το άγχος να μην αργήσουμε στη δουλειά μας και φυσικά μπορούμε να απολαύσουμε ένα ωραίο σεξάκι!\nΌμως θα κερδίσεις πόντους και ίσως ένα καλό πρωινό αν καταφέρεις να την εκπλήξεις με τις στάσεις του σεξ που σου προτείνουμε και να της δώσεις το πιο καλό …πρωινό!\nΗ στάση στην οποία η γυναίκα είναι από πάνω, είναι πάντα μία καλή επιλογή. Η γυναίκα έχει τη δυνατότητα να αποκτήσει υπεροχή και να αναλάβει τα ηνία της υπόθεσης, ενώ ταυτόχρονα κρατάει ξεκούραστο τον σύντροφό της.\nΕίναι μία ιδανική στάση για πρωινό σεξ. Είναι διασκεδαστική, προσφέρει ταυτόχρονη απόλαυση και στα δύο άτομα και φυσικά δεν απαιτεί πολλά προκαταρκτικά σε αυτές τις δύσκολες πρωινές ώρες.\nΧαδιάρικη κι αγαπησιάρικη στάση. Ό,τι πρέπει για το πρωινό σεξ, γιατί δεν απαιτεί καμία ιδιαίτερη προσπάθεια από μέρους και των δύο. Είναι ξεκούραστη και μπορεί να δώσει την καλύτερη εκκίνηση στη μέρα σου.\nΠρόκειται ξεκάθαρα για την all – time classic στάση. Αρέσει σε όλους, χρησιμοποιείται από όλους κι είναι η πιο safe επιλογή για ένα απολαυστικό πρωινό σεξ.\nΓια τους πολύ τολμηρούς τύπους που δεν νιώθουν νυσταγμένοι το πρωί κι έχουν δυνάμεις να δώσουν όσα περισσότερα μπορούν στον/στη σύντροφό τους, το doggy style δεν είναι απαγορευμένη, αλλά ιδανική επιλογή. Θα καταφέρει να σε ξυπνήσει τόσο έντονα που δεν θα χρειαστείς καν καφέ έπειτα.\nΜία ακόμη «θαρραλέα» στάση που απαιτεί εγρήγορση, αντοχές και σίγουρα θα προκαλέσει μεγάλη έκκριση ιδρώτα. Είναι μία στάση που ενδείκνυται απίστευτα για τα ζευγάρια που θέλουν να κάνουν ένα έντονο και συνάμα γρήγορο σεξ.\nΗ ανάποδη καουμπόισσα\nΑυτή η στάση είναι ο παράδεισος των αντρών. Όχι απλά η γυναίκα είναι από πάνω, αλλά υπάρχει ολοκληρωμένη θέα του πίσω μέρους της, απαγορεύοντας ταυτόχρονα τα περιττά αγγίγματα κι οπτική επαφή. Έρχεται σε αντίθεση με τις ρομαντικές και κλασσικές στάσεις, γι’ αυτό μη διστάσεις να τη δοκιμάσεις αύριο κιόλας το πρωί.\nΒάλτε το καυτό νερό να τρέχει και κάντε τα δικά σας… Το τρεχούμενο νερό είναι έτσι κι αλλιώς ο καλύτερος τρόπος για να ξυπνήσει κανείς το πρωί. Αν συνδυάζεται ειδικά με την παρέα και τα χάδια του συντρόφου σου, μπορεί να σε κάνει να χαμογελάς για όλη την υπόλοιπη ημέρα.\nΑυτή είναι η γενιά που θα σου διδάξει πώς να γίνεις ...μάστορας στο σεξ\nΠως τα περιττά κιλά κάνουν τη σεξουαλική σου ζωή δύσκολη!


August 31, 2015 - NewsBTC Greece\nΜάθετε για την Blockchain τεχνολογία\nΠαρακάτω θα βρείτε μερικά link, τα οποία θα σας βοηθήσουν να κατανοήσετε τη πολυπλοκότητα, τη φιλοσοφία και την τεχνική πλευρά της πιο σημαντικής τεχνολογικής ανακάλυψης μετά το Ίντερνετ!\nΟ Chief Commercial Officer της Bitpay, Sonny Singh, του οποίου η ευθύνη είναι να κάνει προσιτό το Bitcoin στις μάζες και σε μικρές επιχειρήσεις παγκοσμίως, ξεκίνησε μια συζήτηση για το Bitcoin που αφορά στη σημασία της blockcain τεχνολογίας στις τράπεζες, την ταχύτατη ανάπτυξη των VC επενδύσεων και στα πλεονεκτήματα του Bitcoin στους εμπόρους και στις μικρές επιχειρήσεις.\nBitcoin εναντίον Internet VC Funding\nΟ Singh ξεκίνησε τη κουβέντα του με μια σύντομη σύγκριση, ανάμεσα στις επενδύσεις στη Bitcoin βιομηχανία και στο Internet.\nΤο σύνολο των επενδύσεων σε Bitcoin το 2015, έφτασαν τα US$916 εκατομύρια, αύξηση δηλαδή 262,5% σε σχέση με πέρυσι.\nΣύμφωνα με τα στοιχεία της Coinometrics και της Statistita, το Bitcoin έχει ενσωματωθεί στις παγκόσμιες χρηματοπιστωτικές υπηρεσίες και πραγματοποιούνται εμβάσματα σε εταιρείες όπως η Western Union και μεταφορά χρημάτων, μέσα από πλατφόρμες όπως το Xoom.\nΤο Bitcoin δε θα μπορούσε να βρίσκεται σε αυτή τη θέση πριν από 2 χρόνια είπε ο Singh. “Μας δείχνει πόση έλξη έχει ασκήσει το Bitcoin τα τελευταία 2 χρόνια. Έχει πραγματικά καλύψει μεγάλη απόσταση και φαντάζομαι ότι τα επόμενα 2 χρόνια θα βρίσκεται ακόμα ψηλότερα.”\nΗ Bitmain, ο πάροχος ASIC mining για το Bitcoin, την Κυριακή ανακοίνωσε την κυκλοφορία της επόμενης γενιάς Bitcoin Miner, το Antminer S7, το οποίο χρησιμοποιεί το πρόσφατο BM1385 ASIC.\nΗ εταιρεία υποστηρίζει ότι «αυτή η μηχανή δεν είναι μόνο πιο αποτελεσματική από ποτέ, χρησιμοποιώντας λιγότερη από τη μισή ενέργεια ανά gigahash του S5, αλλά είναι επίσης ο πιο ισχυρός miner, o οποίος θα μπεί σε μαζική παραγωγή.» Είχε κυκλοφορήσει το S5+ σε περιορισμένη ποσότητα, το οποίο προσφέρει σχεδόν 3.000 περισσότερες GH/s από την εξαγγελθείσα S7.\n«Είναι αλήθεια ότι το S5+ είχε μεγαλύτερη συνολική ισχύ hashrate, αλλά το S7, είναι ένα πιο αποτελεσματικό σε δύναμη πακέτο”, δήλωσε ο Τζέικ Σμιθ, επικεφαλής της Bitmain Βόρειας Αμερικής, σε μια συνέντευξη στο Bitcoin Magazine. «Όταν συγκρίνεις το hashrate, το βάρος, το μέγεθος, ή την κατανάλωση ενέργειας, το S7 πρωτοπορεί.»\nΤο Antminer S7 έχει πυκνότερο mining rig από τα προηγούμενα μοντέλα. Λαμβάνοντας υπόψη ότι το S5 χρησιμοποιούσε 60 chips ανά miner, το Antminer S7 χρησιμοποιεί 162 από τα BM1385 chips. Κάθε S7 θα είναι σε θέση να παράγει πάνω από 4.850 GH/s, ενώ θα χρειάζεται μόνο 0,25 J/GH ισχύος περίπου.\nΜέρος του λόγου που το chip είναι τόσο ισχυρότερο, είναι ότι η εταιρεία προχώρησε μακριά από τη χρήση τυποποιημένων μεθόδων της ροής του σχεδιασμού. «Από το BM1385 και μετά, θα πρέπει να χρησιμοποιούμε πλήρως προσαρμοσμένη ροή σχεδιασμού», εξήγησε ο Σμιθ. Αυτό θα οδηγήσει σε μεγαλύτερη αποτελεσματικότητα, η οποία με τη σειρά της θα οδηγήσει σε μεγαλύτερα κέρδη.\n«Είναι δύσκολο να προβλέψει κανείς το πόσο καιρό θα πάρει το νέο μας τσιπ, για να κυκλοφορήσει στην αγορά, αλλά η ανάπτυξη του, άρχισε σχεδόν αμέσως, με την ολοκλήρωση του υπάρχοντος. Το BM1387, θα είναι το δεύτερο full-custom chip μας και το πρώτο τσιπ χτισμένο σε ένα 16-nanometer process node,» είπε ο Smith.\nΜε κάθε νέο τσιπ που κυκλοφορεί, οι miners πρέπει να σταθμίζουν τις επιλογές τους σχετικά με το αν θα αναβαθμίσουν τον εξοπλισμό τους. Ο Σμιθ είπε ότι υπήρξε μεγάλο ενδιαφέρον για το S7 από τους υπάρχοντες Bitmain miners, κυρίως επειδή το παλαιότερο υλικό μπορεί να καταστεί απαρχαιωμένο. «Η αναπόφευκτη μεγάλη ανάπτυξη του S7S θα προκαλέσει αύξηση στο network hashrate και μερικοί με παλαιότερο υλικό θα είναι αναγκασμένοι να βγούν offline. Πιο πρόσφατο υλικό, όπως το S5 θα εξακολουθεί να είναι επικερδές, αλλά σε μικρότερο βαθμό από ό,τι σήμερα,» είπε ο Smith.\nΗ Bitreserve πρόσθεσε τέσσερα νέα νομίσματα στις λίστες της. Τα νομίσματα είναι: Danish Krone (DKK), Norwegian Krone (NOK), Swedish Krona (SEK) και Polish Zloty (PLN).\nΜε την προσθήκη αυτών των νομισμάτων, η εταιρεία επιτρέπει στους χρήστες να συναλλάσονται σε 20 νομίσματα δωρεάν.\nΗ προσθήκη των νομισμάτων έγινε, κατόπιν απαιτήσεως των χρηστών αλλά και των εταίρων της πλατφόρμας.\nΈχει αναφερθεί ότι η Bitreserve, έχει πραγματοποιήσει περισσότερα από $210 εκατομύρια δολλάρια σε συναλλαγές!\nΕπίσης η εταιρεία, επιτρέπει στους χρήστες τις να διατηρούν τα χρήματά τους σε μορφή πολύτιμων μετάλλων, όπως χρυσό, άργυρο, πλατίνα και παλλάδιο.\nΔύο χρόνια μετά την προσθήκη του όρου ‘Bitcoin’ στα λεξικά του, το Oxford University Press πρόσθεσε νέες έννοιες για τις λέξεις ‘blockchain’ και ‘miner’.\nΈννοιες Blockchain και Miner\nΗ blockchain, ορίζεται ως ένα καθολικό ψηφιακό σύστημα, μέσα στο οποίο πραγματοποιούνται συναλλαγές, σε Bitcoin ή σε κάποιο άλλο κρυπτονόμισμα και οι οποίες καταγράφονται χρονολογικά και δημόσια. Ως miner ορίζεται κάποιος ο οποίος αποκτά μονάδες κρυπτονομισμάτων, βάζοντας τον υπολογιστή του να επιλύει συγκεκριμένα μαθηματικά προβλήματα.\nΠίσω στο 2013, τα λεξικά του Oxford πρόσθεσαν τον όρο ‘Bitcoin’ ώς ‘ένα ψηφιακό νόμισμα, μέσα στο οποίο οι συναλλαγές πραγματοποιούνται χωρίς την διαμεσολάβηση κάποιας κεντρικής τράπεζας.’ Εκείνη την περίοδο ο Angus Stevenson, επικεφαλής του dictionary projects στα Oxford Dictionaries, ανέφερε ότι η ομάδα του ανακάλυψε ότι η λέξη Bitcoin είχε γίνει μία κοινή λέξη και ότι γινόταν εξαιρετικά συχνή χρήση της στο internet.\nΤώρα που η blockchain τεχνολογία γίνεται αποδεκτή από πολλές τράπεζες και χρηματοπιστωτικά ιδρύματα, είναι καιρός η ορολογία της να περάσει στο καθημερινό λεξιλόγιο. Ειδικοί πάνω στη βιομηχανία λένε ότι η blockchain θα είναι το επόμενο τεχνολογικό βήμα μετά την δημιουργία του internet.


Το Επιμελητήριο Κιλκίς ενδιαφέρεται για την σύναψη σύμβασης παροχής\nανεξάρτητων υπηρεσιών, εξειδικευμένης νομικής υποστήριξης για τις\nυπηρεσιακές του ανάγκες και ειδικότερα της υπηρεσίας Γ.Ε.Μη , σύμφωνα\nμε τα στοιχεία που αποτυπώνονται συνοπτικά στον ακόλουθο πίνακα.\nCPV 79100000-5 Νομικές Υπηρεσίες\nΔιαδικασία Ανάθεσης Απευθείας Ανάθεση Κριτήριο Ανάθεσης Πλέον συμφέρουσα από οικονομική άποψη προσφορά, βάσει βέλτιστης σχέσης ποιότητας – τιμής.\nΚαταληκτική ημερομηνία κατάθεσης προσφορών 22/01/2021\nΔιάρκεια ισχύος προσφορών Ενενήντα (90) ημέρες από την επόμενη της υποβολής προσφοράς\nΑντικείμενο προμήθειας και προϋπολογισμός Αντικείμενο της προμήθειας είναι η νομική υποστήριξη του Επιμελητηρίου Κιλκίς (Αναθέτουσα Αρχή) και ειδικότερα:\ni) Η παροχή γνωμοδοτήσεων ή/και ενημερωτικών σημειωμάτων, ή/και\nνομικών συμβουλών, γραπτών και προφορικών, επί θεμάτων που άπτονται της καθημερινής λειτουργίας της Αναθέτουσας Αρχής (κυρίως Γενικού Εμπορικού Μητρώου) για τη διαφύλαξη, προάσπιση και επίτευξη των συμφερόντων και του σκοπού της.\nii) Η παροχή νομικών συμβουλών για την εξωδικαστική διεκπεραίωση των νομικών υποθέσεων της Αναθέτουσας Αρχής, με γνώμονα την προάσπιση των συμφερόντων της.\niii) Η παροχή νομικών συμβουλών και ο έλεγχος των συμβάσεων που\nσυνάπτει η Αναθέτουσα Αρχή.\niv) Η παροχή νομικών συμβουλών για θέματα σχετικά με διαδικασίες\nδιαγωνισμών, επιλογή Αναδόχου, υλοποίηση έργων, σύναψη συμβάσεων και συναφών ζητημάτων (Ν-4412/2016).\nv) Η παράσταση ενώπιον των δικαστηρίων των Επικρατειών, καθώς και πάσης Δημόσιας Αρχής, όταν απαιτείται.\nvi) Η παροχή νομικών συμβουλών για την επεξεργασία και πρόταση\nτροποποιήσεων του θεσμικού και νομοθετικού πλαισίου που διέπει τη\nλειτουργία της Αναθέτουσας Αρχής.\nvii) Η επικοινωνία με αρμόδιους φορείς για την επίλυση νομικών ζητημάτων που συνδέονται με την λειτουργία και την δραστηριότητα της Αναθέτουσας Αρχής.\nviii) Η συμμετοχή στις συνεδριάσεις του ΔΣ του Φορέα, όποτε αυτό κριθεί αναγκαίο.\nΗ δαπάνη για την ανάθεση της ανωτέρω υπηρεσίας βαρύνει εξ ολοκλήρου τον προϋπολογισμό του Επιμελητηρίου και θα καταβάλλεται σταδιακά με την έκδοση του προβλεπόμενου παραστατικού. Το Επιμελητήριο δεν αναλαμβάνει την κάλυψη των ασφαλιστικών εισφορών, οι οποίες βαρύνουν αποκλειστικά τον αντισυμβαλλόμενο δικηγόρο.\nΗ διάρκεια της σύμβασης τίθεται σε ισχύ από την υπογραφή της και λήγει στις 31/12/2021 και μπορεί να παραταθεί με τη συμφωνία των\nσυμβαλλομένων για ένα ακόμη έτος.\nΟι οικονομικοί φορείς (φυσικά ή νομικά πρόσωπα ημεδαπά ή αλλοδαπά, ή ενώσεις αυτών των προσώπων) καλούνται να υποβάλλουν οικονομική προσφορά σε ενιαίο σφραγισμένο φάκελο στον οποίο πρέπει να αναγράφονται ευκρινώς τα παρακάτω :\nγια την παροχή νομικών υπηρεσιών και την ερμηνεία νομικών ζητημάτων προς το Επιμελητήριο Κιλκίς\nΟ φάκελος θα πρέπει να φέρει την ένδειξη : « Να μην ανοιχτεί από το\nπρωτόκολλο ή την γραμματεία »\nΟι προσφορές μπορούν να κατατεθούν στην ανωτέρω διεύθυνση\nπροσωπικώς ή διά εκπροσώπου. Καταληκτική ημερομηνία υποβολής προσφορών στο Επιμελητήριο Κιλκίς : 22/01/2021\nΟ φάκελος πρέπει να περιλαμβάνει τους ακόλουθους ανεξάρτητους (2) δύο υποφακέλους με τους κατωτέρω τίτλους :\nΟ υποφάκελος «ΔΙΚΑΙΟΛΟΓΗΤΙΚΑ» του ενδιαφερομένου πρέπει να περιέχει τα εξής :\nΑίτηση με καταγραφή των συνυποβαλλομένων δικαιολογητικών\nΒιογραφικό σημείωμα με πληροφορίες για τα χαρακτηριστικά, τη\nδραστηριότητα, την τεχνική υποδομή και γενικότερα την επάρκεια, ώστε να αποδείξει ότι διαθέτει την κατάλληλη οργάνωση, δομή και μέσα, για να ανταπεξέλθει επιτυχώς στις απαιτήσεις του υπό ανάθεση έργου.\nΕμπειρία σε θέματα Εμπορικού Δικαίου\nΠιστοποιητικό ότι είναι μέλος του Δικηγορικού Συλλόγου Κιλκίς.\nΣε περίπτωση νομικού προσώπου: Τα νομικά πρόσωπα θα πρέπει\nπρόσθετα να υποβάλλουν όλα τα έγγραφα από τα οποία προκύπτει η\nσύσταση και η νομική εκπροσώπηση.\nΌλα τα δικαιολογητικά κατατίθενται σύμφωνα με το άρθρο 1 του Ν.\nα) Εφόσον πρόκειται για δημόσια έγγραφα κατατίθενται σε ευκρινή\nφωτοαντίγραφα των πρωτότυπων εγγράφων ή των ακριβών αντιγράφων τους και\nβ) Εφόσον πρόκειται για ιδιωτικά έγγραφα κατατίθενται σε ευκρινή\nφωτοαντίγραφα από τα αντίγραφα , υπό την προϋπόθεση ότι έχουν\nΒ. Υποφάκελος «ΟΙΚΟΝΟΜΙΚΗ ΠΡΟΣΦΟΡΑ»\nΟ υποφάκελος «ΟΙΚΟΝΟΜΙΚΗ ΠΡΟΣΦΟΡΑ» θα πρέπει να είναι\nσφραγισμένος και να περιλαμβάνει την συνολική οικονομική προσφορά για την παροχή υπηρεσίας, η οποία διατυπώνεται ολογράφως και αριθμητικώς, χωρίς ΦΠΑ και με ΦΠΑ. Η οικονομική προσφορά υπογράφεται από τον προσφέροντα ή τον νόμιμο εκπρόσωπο του προσφέροντα. Φόροι, κρατήσεις υπέρ τρίτων, κάθε άλλη νομική επιβάρυνση, ως και κάθε άλλη δαπάνη με ρητά καθοριζόμενη από την παρούσα, επιβαρύνουν τον Ανάδοχο και θα πρέπει να έχουν συνυπολογισθεί στην προσφορά του διαγωνιζόμενου.\nΟ υποψήφιος ανάδοχος με την προσφορά του δεσμεύεται να υλοποιήσει το έργο στον προδιαγεγραμμένο χρόνο και στην ποιότητα και επίπεδο σύμφωνα με την προσφορά και όρους της Πρόσκλησης Εκδήλωσης Ενδιαφέροντος. Οι προσφορές δεσμεύουν τους προσφέροντες για ενενήντα (90) ημερολογιακές ημέρες από την καταληκτική ημερομηνία υποβολής των προσφορών. Εάν ζητηθεί, μπορεί να γίνει παράταση του χρόνου ισχύος για ίσο διάστημα.\nΗ επιλογή του Δικηγόρου θα γίνει από την Διοικητική Επιτροπή της\nΗ παρούσα πρόσκληση:\n-Αναρτάται στον κόμβο ΔΙΑΥΓΕΙΑ\n-Αναρτάται στον πίνακα ανακοινώσεων και στον ιστότοπο του Επιμελητηρίου Κιλκίς www.ccikilkis.gr\n-Κοινοποιείται με επιμέλεια του Επιμελητηρίου στον Δικηγορικό Σύλλογο Κιλκίς.


Άξια Λόγου: Μαρτίου 2016\nΠολλοί από εμάς παραπονιούνται: «Αχ, αν είχα καλύτερο σπίτι… αν είχα καλύτερη εμφάνιση… αν είχα καλύτερη δουλειά» - και παραιτούμαστε από την απόλαυση και τη βελτίωση όσων έχουμε ήδη. Πολλοί ανησυχούμε –«τρωγόμαστε»- για πράγματα που δεν μπορούμε να αλλάξουμε. Για παράδειγμα, δεν μπορούμε να αλλάξουμε το ότι είμαστε θνητοί ή το ότι τα αγαπημένα μας πρόσωπα έχουν ελαττώματα – κι ότι είναι επίσης ευάλωτα.\nΥπάρχουν πολλά πράγματα που δεν εξουσιάζουμε, που βρίσκονται έξω από τον έλεγχό μας. Οι άνθρωποι που θέλουν να ελέγχουν τα πάντα –οι λεγόμενοι στα αγγλικά control freaks- υποφέρουν πολύ από το γεγονός ότι δεν μπορούν να ελέγχουν τα πάντα. Έτσι, ματαιοπονούν, αγχώνονται, απογοητεύονται, επιρρίπτουν ευθύνες στους άλλους και, την ίδια στιγμή, βασανίζονται από ενοχές.\nΑν θέλεις, λένε οι Στωικοί, να μην σου τύχουν αρρώστιες, θάνατος ή φτώχεια, θα δυστυχήσεις. Αν επιθυμείς κάτι που ξεπερνά τις δυνάμεις σου, θα αποτύχεις. Καθετί που αγαπάς πρέπει να ξέρεις τι είναι, ποια είναι η φύση του και τα όριά του. Παραδείγματος χάρη, ένα ποτήρι είναι κάτι εύθραυστο, αν σπάσει λοιπόν δεν πρέπει να ταραχτείς· το παιδί σου είναι άνθρωπος άρα εξ ορισμού θνητό. Ο ποιητής Τ. Σ. Έλιοτ προσθέτει: «Οι άνθρωποι στους οποίους δεν έχουν τύχει σοβαρά πράγματα δεν αντιλαμβάνονται την ασημαντότητα των γεγονότων».\nΜερικοί άνθρωποι πιστεύουν ότι δικαιούνται μια ζωή χωρίς διακυμάνσεις, χωρίς κρίσεις, χωρίς αποτυχίες και άσχημες εκπλήξεις – τέτοια ζωή δεν υπάρχει ούτε για τα άτομα ούτε για τις κοινωνίες. Ο Στωικός φιλόσοφος Επίκτητος μας παροτρύνει να περιμένουμε συμφορές τις οποίες ωστόσο πρέπει να αντιμετωπίζουμε με θάρρος, χιούμορ και υπομονή.\n[Εκδόσεις Πατάκη, 2014, σελ. 7-9]\nΕτικέτες Ανθρώπινη συμπεριφορά, Ηθική, Στωικισμός, Ψυχολογία\nΕτικέτες Ανθρώπινη συμπεριφορά, Ηθική, Καπιταλισμός, Τηλεοπτικές σειρές\nΑναρτήθηκε από Δημήτρης στις 1:11 μ.μ. Δεν υπάρχουν σχόλια:\nΕτικέτες Ελευθερία, Επικουρισμός\nΗ ταινία «Criminal Activities» ακολουθεί τέσσερις φίλους από το σχολείο, οι οποίοι επανενώνονται στην κηδεία ενός πρώην συμμαθητή τους.\nΟ ένας από αυτούς προτείνει μια επένδυση που είναι σίγουρο ότι θα τους αποφέρει κέρδος και θα τους κάνει πλούσιους. Όταν όμως αυτή η επένδυση αποτυγχάνει βρίσκονται μπλεγμένοι με έναν μαφιόζο απ’ τον οποίο είχαν δανειστεί τα χρήματα. Έτσι, για να ξεχρεώσουν υποχρεώνονται να σκοτώσουν έναν ανταγωνιστή μαφιόζο, ώστε να τους αφήσει ήσυχους ο χρηματοδότης τους.\nΣτο απόσπασμα που ακολουθεί ο μαφιόζος (John Travolta) εξηγεί, στους αρχάριους επενδυτές, τους επτά ή μάλλον οκτώ κανόνες της οικονομίας:\nΠαιδιά έχετε ακούσει ποτέ για τους επτά κανόνες της οικονομίας; …\nΒασικά υπάρχουν επτά βασικές έννοιες, ας πούμε, που αντανακλούν πως λειτουργεί η οικονομία μας.\nΥπάρχει έλλειμμα, υπάρχει υποκειμενικότητα, υπάρχει ανισότητα, ανταγωνισμός, ατέλεια, άγνοια και πολυπλοκότητα.\nΑλλά πιστεύω πως υπάρχουν οκτώ. Τύχη.\nΕτικέτες Καπιταλισμός, Κινηματογράφος, Τύχη\nΕτικέτες Δημοκρατία, Ελευθερία, Κινηματογράφος, Όργουελ, Πολιτική\nΗ αθηναϊκή δημοκρατία λειτούργησε αρκετά καλά ώστε να μπορέσει να διατηρήσει την ακεραιότητα του κράτους για πολλά χρόνια και να το υψώσει στην πρώτη γραμμή ανάμεσα στις ελληνικές πόλεις. Αν και οι Αθηναίοι ποτέ δεν είχαν τον πιο ισχυρό στρατό στην Ελλάδα, υπήρξαν μακράν η κυρίαρχη ναυτική δύναμη για πολλά χρόνια. Κυριαρχούσαν επίσης στο εμπόριο, και στις τέχνες ήταν η πιο δημιουργική κοινωνία στην ανθρώπινη ιστορία - αναλογικά με τη γεωγραφική της έκταση. Στην αρχιτεκτονική, τη ζωγραφική, τη γλυπτική, την ποίηση -σε όλα - ήταν εκπληκτική. Και στην πεζογραφία, επίσης, οι Αθηναίοι ήταν κορυφαίοι, παράγοντας ιστορικούς και φιλοσόφους που το έργο τους ήταν μία δωρεά για όλους τους αιώνες.\nΜετά την ήττα της από τη Σπάρτη το 404, η Αθήνα απέκτησε σύντομα πάλι ισχύ και έγινε μία υπολογίσιμη στρατιωτική δύναμη. Η πόλη ανέκτησε το μεγαλύτερο μέρος της εμπορικής και ναυτικής υπεροχής της, και παρέμεινε το πολιτισμικό κέντρο της Ελλάδας για αιώνες. Στο μεταξύ, η Σπάρτη βυθίστηκε στην ανυποληψία, μετά από μια γενιά ηγεμονίας. Δύο φορές κατά τη διάρκεια των πρώτων εκατό χρόνων της δημοκρατίας στην Αθήνα, ομάδες πλούσιων προσπαθούσαν να ανακτήσουν την εξουσία και να εγκαθιδρύσουν ολιγαρχικό πολίτευμα (μία φορά κατά τη διάρκεια του πολέμου με τη Σπάρτη και μία άλλη μετά από αυτή), αλλά και τις δύο φορές οι πολίτες επαναστάτησαν και επανέφεραν την αγαπημένη τους δημοκρατία. Και τότε, κατά τη διάρκεια της δεύτερης εκατονταετηρίδας, οι Αθηναίοι έσφιξαν τους χαλινούς της δημοκρατίας κι έκαναν την κυβέρνησή τους πιο περιεκτική και πιο αποτελεσματική. Μία από τις λαμπρές αρετές της Πρώτης Δημοκρατίας ήταν η ικανότητά της να μαθαίνει από τα λάθη της.\nΓνωρίζουμε γιατί η αθηναϊκή δημοκρατία ήταν τόσο ζωντανή και ισχυρή. Τα εργαλεία της λειτουργούσαν ομαλά τις περισσότερες φορές, και δεν επέτρεπαν σε ιδιαίτερα συμφέροντα να αποκτήσουν υπερβολική ισχύ. Οι πλούσιοι παραπονούνταν ότι στη δημοκρατία οι φτωχοί μπορούσαν να χρησιμοποιήσουν την αριθμητική υπεροχή τους για να κατοχυρώσουν τα συμφέροντά τους. Αλλά στο σύνολό του το αθηναϊκό πολίτευμα φαίνεται ότι εξυπηρετούσε το κοινό καλό. Το χρήμα είχε ελάχιστους τρόπους επιρροής στην αρχαία Αθήνα. Οι οικογενειακοί δεσμοί ήταν κάπως χρήσιμοι, και οι αριστοκράτες φαίνεται ότι εκλέγονταν εύκολα στα ανώτατα αξιώματα, στην πρώτη φάση της δημοκρατίας. Αλλά γενικά, ένας πολιτικός έπρεπε να κάνει μόνο ένα πράγμα για να πετύχει: να πείσει τον λαό να δεχτεί τις συμβουλές του. Οι περισσότεροι Αθηναίοι πολίτες ήταν απόλυτα πιστοί στο ιδανικό της δημοκρατίας - ελεύθερη, αρμονική, έννομη, με οδηγό τον δημόσιο διάλογο των μορφωμένων πολιτών. Ήξεραν ότι δεν υπήρχε καλύτερο πολίτευμα.\nΟφείλω να γράψω αυτό το τμήμα του κεφαλαίου για λόγους εντιμότητας, αλλά η λογική σας πρέπει να σας κάνει να το δείτε με επιφύλαξη. Όποιος τονίζει έντονα τα ελαττώματα της αθηναϊκής δημοκρατίας εντάσσεται αυτόχρημα στη χορεία των αντιδημοκρατικών που σπίλωσαν την ιδέα της δημοκρατίας με αυτά τα παραδείγματα για πολλούς αιώνες. Υπονόμευσαν έτσι την πρόοδο της ελευθερίας και διέπραξαν ένα λάθος στη λογική σκέψη. Η ad hominem (κατά του προσώπου) πλάνη σημαίνει ότι μια ιδέα απορρίπτεται εξαιτίας και μόνο του χαρακτήρα του ανθρώπου που την υποστηρίζει. Σ’ αυτή την περίπτωση θα πρέπει να την ονομάσουμε ad urbem (κατά της πόλης) πλάνη: απορρίπτουμε δηλαδή τις ιδέες της Αθήνας εξαιτίας της κακής συμπεριφοράς των Αθηναίων. Οι ιδέες θα πρέπει να κρίνονται μόνο από την αξία τους.\nΤο να αγνοήσουμε, ωστόσο, αυτό το τμήμα της ιστορίας, θα ήταν κι αυτό επιζήμιο. Όποιος ακολουθεί το δρόμο της δημοκρατίας θα πρέπει να έχει οξεία επίγνωση των ηθικών κινδύνων που ελλοχεύουν. Έτσι θα παραθέσουμε εδώ έναν κατάλογο των λαθών της αθηναϊκής δημοκρατίας. Καθώς εξετάζετε τη λίστα, να έχετε στο νου σας τα πολλά μειονεκτήματα των σύγχρονων δημοκρατιών, αλλά μην ξεχνάτε πόσο φρικτές ήταν οι άλλες λύσεις.\nΌπως κάθε πολίτευμα, έτσι και το πολίτευμα της Αθήνας έκανε περισσότερο από ένα λάθη, και περισσότερες από μία φορές. Κάποια λάθη δεν οφείλονταν στη δημοκρατία καθαυτή, αλλά σε παράγοντες που επηρεάζουν κάθε πολιτικό εγχείρημα. Οι πιέσεις του πολέμου, ο φόβος για τους εχθρούς και οι φιλοδοξίες των ισχυρών ανδρών μπορεί να οδηγήσουν οποιοδήποτε πολίτευμα σε λάθος πορεία. Το ίδιο ισχύει και για τις οικονομικές ή τις εμπορικές πιέσεις. Αυτά είναι γνωστά σε όλους μας. Ορισμένοι παράγοντες στην ιστορία της Αθήνας αποτελούσαν ιδιαίτερα χαρακτηριστικά του ελληνικού πολιτισμού εκείνης της εποχής: ήταν ένας πολιτισμός βίαιων και συνεχών εχθροπραξιών· επίσης, η οικονομία τους παρήγε πλούτο από την εκμετάλλευση των δούλων, και ο δημόσιος βίος απέκλειε τις γυναίκες. Αυτά ήταν τα λάθη της αρχαίας Ελλάδας. Η Αθήνα δεν έκανε πόλεμο, δεν είχε δούλους ή δεν κρατούσε τις γυναίκες μέσα στο σπίτι επειδή οι άνδρες πολίτες απολάμβαναν το αγαθό της δημοκρατίας. Η Αθήνα είχε έναν ασυνήθιστο αριθμό δούλων γιατί ήταν τυχερή να έχει ορυχεία μετάλλου, και αυτά ήταν μία από τις βασικές πηγές του αθηναϊκού πλούτου. Είναι αλήθεια ότι η δουλεία στα ορυχεία ήταν απάνθρωπη. Αλλά ακόμη και αν το πολίτευμα της Αθήνας ήταν αριστοκρατικό, δεν θα έστελναν λιγότερους δούλους στα ορυχεία, ούτε θα είχαν πεθάνει λιγότεροι δούλοι. Στον αρχαίο κόσμο οι εργασίες στα ορυχεία γίνονταν κυρίως από δούλους.\nΠαρ’ όλα αυτά, οι Αθηναίοι είχαν επίγνωση. Οι ιδέες από τις οποίες διαπνέονταν τους επέτρεπαν να αναγνωρίσουν ότι η πρακτική της δουλείας ήταν άδικη, και αυτές οι ιδέες αναπτύχθηκαν στη συνείδηση του κοινού μαζί με την ανάπτυξη των δημοκρατικών πρακτικών. Ορισμένοι Αθηναίοι εξέφρασαν πράγματι τις αμφιβολίες τους αλλά το έκαναν με επιφύλαξη, χωρίς ποτέ να περάσουν τη γραμμή που χωρίζει τη θεωρία από την πράξη. Όσον αφορά τις γυναίκες, οι Αθηναίοι που εξέτασαν το ζήτημα, είδαν ότι ήταν παράλογο να αποκλείονται οι γυναίκες από τον δημόσιο βίο. Ωστόσο, άλλο είναι να βλέπει κανείς ότι οι κοινωνικές του πρακτικές είναι παράλογες κι άλλο το να συζητά πώς αυτές οι πρακτικές θα μπορούσαν πράγματι να αλλάξουν, όταν είναι τόσο βαθιά ριζωμένες στον πολιτισμό όπου εντάσσονται. Σκεφτείτε πόσο δύσκολο ήταν στις ΗΠΑ: η ιδέα ότι η δουλεία ήταν λάθος διαδόθηκε πλατιά μετά την επανάσταση, αλλά η δουλεία δεν μπορούσε να περιοριστεί μέχρι να συμβούν κάποιες άλλες μεγάλες αλλαγές - μεταβολές στην οικονομία, τη μετανάστευση, επέκταση στα δυτικά, και ένας αιματηρός πόλεμος. Οι ιδέες έχουν μία ορισμένη δύναμη· μας βοηθούν να θέτουμε στόχους για μεταρρυθμίσεις. Μας θυμίζουν τα λάθη μας. Αλλά οι αλλαγές πραγματοποιούνται δύσκολα.\nΣτα ελαττώματα του αρχαίου ελληνικού πολιτισμού θα πρέπει να συμπεριλάβουμε και τις βαναυσότητες του πολέμου. Οι Αθηναίοι διέπραξαν πολλές βιαιότητες προκειμένου να υπερασπιστούν την ηγεμονία τους. Για τον πόλεμο, όπως για τους δούλους και για τις γυναίκες, ορισμένοι Αθηναίοι ήξεραν τι είναι σωστό. Αναμφίβολα, άλλοι Αθηναίοι δικαιολογούσαν τη συμπεριφορά τους επικαλούμενοι τις επιταγές της ηγεμονίας. Αλλά αυτή η δικαιολογία δεν διατυπωνόταν καλή τη πίστει. Οι Αθηναίοι δεν ήταν αναγκασμένοι να φέρονται όπως φέρονταν στον πόλεμο. Πρέπει να κατηγορήσουμε τη δημοκρατία για τα εγκλήματα της ηγεμονίας; Ναι, κατά μία έννοια, γιατί η δημοκρατία ήταν που διέπραττε αυτά τα εγκλήματα. Αλλά κρίνοντας από αυτά που έκαναν οι άλλες πόλεις εκείνη την εποχή, είναι βέβαιο ότι η Αθήνα θα ήταν το ίδιο βίαιη αν το πολίτευμά της ήταν ολιγαρχικό, αν και ίσως θα ασκούσε βία σε διαφορετικούς ανθρώπους.\nΟρισμένα λάθη των Αθηναίων μπορεί να αποδοθούν στην ιδιαίτερη μορφή της δημοκρατίας που είχαν. Η Εκκλησία είχε πολύ μεγάλη εξουσία στην πρώιμη φάση της δημοκρατίας, και αυτή η εξουσία μερικές φορές την οδηγούσε σε παρεκτροπές. Σε μια περίπτωση, η Εκκλησία καταπάτησε το νόμο (στη μαζική δίκη των στρατηγών στις Αργινούσες). Εκτός από αυτό, η Εκκλησία και τα λαϊκά δικαστήρια δημιουργούσαν φόβο στην παλιά αριστοκρατία, με την απειλή μηνύσεων και οστρακισμού, έτσι ώστε ένα υπόγειο ρεύμα διχόνοιας συνέχιζε να υπονομεύει το κράτος. Η σύνθεση της Εκκλησίας αποτελούνταν συχνά από διαφορετικές ομάδες πολιτών σε διαφορετικές μέρες, με αποτέλεσμα μερικές φορές να αλλάζει πολύ γρήγορα τις αποφάσεις της. Ήταν άστατη, και γι’ αυτό συχνά ο τρόπος που διοικούσε δεν ήταν συνεπής.\nΕντωμεταξύ, οι στρατηγοί δρούσαν συνεχώς υπό το φόβο ότι η Εκκλησία θα στρεφόταν εναντίον τους, με αποτέλεσμα να παίρνουν υπερβολικά επιφυλακτικές αποφάσεις στο πεδίο της μάχης. Το πολύτιμο δικαίωμα των Αθηναίων να μιλάνε στην Εκκλησία έδινε εξουσία σε κάποιους ικανούς ομιλητές οι οποίοι όμως δεν ήταν εκλεγμένοι- ως αποτέλεσμα, αποκτούσαν εξουσία χωρίς να έχουν ευθύνες. Τέτοιοι άνδρες, γνωστοί ως δημαγωγοί, φαίνεται ότι παραπλάνησαν την Εκκλησία σε ορισμένες περιπτώσεις. Όσον αφορά το δικαστικό σύστημα, η ευκολία με την οποία οι απλοί πολίτες μπορούσαν να καταθέσουν αγωγές δημιουργούσε νευρικότητα σε πολύ κόσμο, και αυτό έδινε την ευκαιρία σε ασυνείδητους χαρακτήρες, γνωστούς ως συκοφάντες, να εκβιάζουν τους πλούσιους απειλώντας τους με μηνύσεις. Αυτά, λοιπόν, όσον αφορά τα λάθη που οφείλονταν στα ελαττώματα του συστήματος.\nΚάποια άλλα λάθη οφείλονταν στη στενότητα της σκέψης. Οι Αθηναίοι κατανοούσαν την αξία της ελευθερίας και της ομόνοιας για τη δική τους πόλη, συχνά όμως έδιναν την εντύπωση ότι ξεχνούσαν αυτές τις αξίες όταν διοικούσαν την αυτοκρατορία τους. Μισούσαν την τυραννία, και όμως, διοικούσαν την αυτοκρατορία τους τυραννικά. Το αποτέλεσμα ήταν να διαιρέσουν την Ελλάδα σε αντιμαχόμενες παρατάξεις, οδηγώντας σε ένα είδος εμφύλιου πολέμου που δίχασε όλη την Ελλάδα εναντίον του ίδιου του εαυτού της.\nΣ’ αυτό το ζήτημα, η Αθήνα θα έπρεπε να είχε ενεργήσει καλύτερα. Αν η Αθήνα λειτουργούσε ως αξιόπιστος ηγέτης των ελληνικών κρατών -και όχι ως ωμός ιμπεριαλιστής- μπορεί να είχε δημιουργήσει μία ένωση που θα έσωζε την Ελλάδα. Η Πρώτη Δημοκρατία απέτυχε στη διακρατική πολιτική - δεν μπόρεσε να ηγηθεί, δεν μπόρεσε να συνεργαστεί, δεν μπόρεσε να αναπτύξει τους υπερκρατικούς θεσμούς που θα έκαναν τα ελληνικά κράτη αρκετά ισχυρά ώστε να μπορέσουν να διατηρήσουν την ανεξαρτησία τους, και δεν μπόρεσε να κάνει τις απαραίτητες οικονομικές θυσίες για την άμυνα της Ελλάδας κατά του εχθρού από το Βορρά. Τίποτε δεν μπορούσε να σταματήσει τον Μέγα Αλέξανδρο, όπου κι αν πήγαινε με τον στρατό του. Αλλά είναι πιθανόν -απλώς πιθανόν- ότι μια ενωμένη Ελλάδα με ηγέτη -όχι τύραννο- την Αθήνα θα μπορούσε να είχε ανακόψει την απειλή του Μακεδόνα.\nΟι Αθηναίοι είχαν κερδίσει τη συμπάθεια σχεδόν όλων των ελληνικών πόλεων λόγω της άμυνάς τους εναντίον των Περσών. Αλλά στην πρώτη περίοδο της δημοκρατίας, η Αθήνα χαράμισε αυτή την καλή διάθεση σε ιδιοτελή εγχειρήματα. Υποκύπτοντας στους πειρασμούς της τυραννικής εξουσίας, η πρώτη πόλη της Ελλάδας έχασε τη μεγαλύτερη ευκαιρία να γίνει ηγέτης όλων των Ελλήνων υπερασπιζόμενη τις παραδοσιακές τους ελευθερίες.\nΗ θλιβερή αλήθεια είναι ότι οι Αθηναίοι ήταν σε θέση να το αντιληφθούν και θα έπρεπε να είχαν καταλάβει ότι η τυραννία στο ευρύτερο πεδίο των εξωτερικών υποθέσεων θα θρυμμάτιζε την ενότητα των Ελλήνων. Ήξεραν επίσης ότι η ελευθερία απαιτεί τη διάθεση να θυσιαστείς. Ήταν πρόθυμοι να κάνουν θυσίες στον πόλεμο με την Περσία, και ξανά στον πόλεμο με τη Σπάρτη, αλλά όταν έφτασαν να απειλούνται από τη Μακεδονία, φάνηκε ότι είχαν χάσει τη βούληση να παίρνουν δύσκολες αποφάσεις.\nΤα λάθη της Αθήνας αποτελούν μία τραγική ειρωνεία. Οι Αθηναίοι είχαν τις ιδέες που απαιτούνταν. Μπορούσαν να καταλάβουν -και πολλοί από αυτούς πράγματι κατάλαβαν- τα λάθη τους. Πάνω στην έξαψη των καθημερινών αποφάσεων, στους κινδύνους του πολέμου, και με τον πειρασμό των μεγάλων κερδών από τις εκστρατείες στο εξωτερικό, οι Αθηναίοι συνέχιζαν να λησμονούν τις δικές τους ιδέες - τις ιδέες που επρόκειτο να γίνουν η μεγάλη τους δωρεά στις επόμενες γενιές.\nΑλλά οι Αθηναίοι δεν έχασαν ποτέ τελείως τη δημοκρατική τους συνείδηση. Θυμόνταν πάντοτε τους στόχους που προσπαθούσαν να πετύχουν, κι έτσι, ύστερα από δύσκολους καιρούς, προσπαθούσαν πάλι να φέρουν το σύστημά τους εγγύτερα στο ιδεώδες. Και μετά τη βίαιη πτώση της δημοκρατίας τους, συνέχισαν τις προσπάθειες για την αναβίωσή της. Οι μεγάλες ιδέες δύσκολα πεθαίνουν. Αν μάθαμε κάτι από την ιστορία της Αθήνας, αυτό είναι το εξής: να μην ξεχνάμε ποτέ τα ιδανικά που διαπνέουν τη δημοκρατία.\n(Εκδόσεις Εκκρεμές, 2009, σελ. 49-54)\n Ο Θουκυδίδης και ο Πλάτων φαίνεται ότι είχαν τρομοκρατηθεί από τον τρόπο που οι Αθηναίοι διεξήγαν πόλεμο. Βλ. την περιγραφή του Θουκυδίδη για τα γεγονότα που οδήγησαν στη σφαγή της Μήλου 5.84 κ.ε. Βλ. επίσης, για παράδειγμα, την ερμηνεία του πολέμου που διατυπώνει ο Πλάτων με βάση το ορεκτικό (Πολιτεία 373de)· βλ. ακόμα την έμμεση κριτική στις αθηναϊκές πρακτικές στην Πολιτεία 5, 469b-471b.\nΕτικέτες Ανθρώπινη συμπεριφορά, Ηθική, Κινηματογράφος, Στρατηγική, Τηλεοπτικές σειρές, Ψυχολογία\nΑναρτήθηκε από Δημήτρης στις 3:54 μ.μ. Δεν υπάρχουν σχόλια:\nΑυτό μας διατάζει όχι μόνο να λέμε Όχι όταν το Ναι θα ήταν «ανιδιοτελές», αλλά και να λέμε Όχι όσο το δυνατόν λιγότερο. Να αποσπόμαστε, να χωριζόμαστε από καθετί που θα μας ε[έβαλε αναγκαστικά να λέμε Όχι. Ο λόγος γι’ αυτό είναι πως όταν οι μικρές ή μεγάλες αμυντικές δαπάνες μας γίνονται κανόνας και συνήθεια, προκαλούν ένα υπερβολικό και εντελώς περιττό φτώχεμα. Οι μεγάλες δαπάνες μας είναι αθροίσματα μικρών δαπανών. Το να προσέχουμε, το να μην αφήνουμε τα πράγματα να έρχονται κοντά, συνεπάγεται μια δαπάνη – ας μην ξεγελιέται κανείς πάνω σ’ αυτά – μια ενέργεια που ξοδεύεται για αρνητικούς σκοπούς. Μέσω της διαρκούς ανάγκης για προφύλαξη μόνο, μπορεί να γίνει κανείς αρκετά αδύναμος ώστε να μην μπορεί πια να υπερασπίζεται τον εαυτό του.\nΜια άλλη συμβουλή της φρόνησης και της αυτοάμυνας είναι να αντιδρούμε όσο το δυνατόν σπανιότερα, και να αποφεύγουμε καταστάσεις και σχέσεις που θα μας καταδικάζουν να αναστείλουμε την «ελευθερία» μας και την πρωτοβουλία μας, και να γίνουμε απλά αντιδραστήρια. Ως όρο σύγκρισης παίρνω τις σχέσεις με τα βιβλία. Οι σοφοί που κατά βάθος δεν κάνουν τίποτε άλλο παρά να φυλλομετρούν βιβλία, στο τέλος χάνουν εντελώς την ικανότητά τους να σκέφτονται από μόνοι τους. Όταν δεν φυλλομετρούν, δεν σκέφτονται. […] Οι σοφοί ξοδεύουν όλη την ενέργειά τους λέγοντας Ναι και Όχι, ασκώντας κριτική σ’ αυτό που σκέφτηκαν άλλοι – οι ίδιοι δεν σκέφτονται πια.\nΕτικέτες Ανθρώπινη συμπεριφορά, Νίτσε, Ψυχολογία\nΟ Σωκράτης ήταν ο πιο Αθηναίος απ' όλους τους Αθηναίους […] ακριβώς γι’ αυτό τον λόγο ασκούσε την πιο ανελέητη κριτική στη γενέτειρα του. […]\nΌταν ο Αλκιβιάδης λέει στο «Συμπόσιο» για τον Σωκράτη: «Συχνά εύχομαι να μη βρισκόταν ανάμεσα στους ζωντανούς, κι ωστόσο ξέρω πως, αν πραγματικά συνέβαινε αυτό, θα υπόφερα ακόμα περισσότερο, κι έτσι δεν ξέρω τι στάση να κρατήσω απέναντι σ’ αυτόν τον άνθρωπο», αυτός ο επαμφοτερισμός των αισθημάτων δεν περιοριζόταν στον Αλκιβιάδη, παρά ήταν η στάση ολόκληρης της πόλης απέναντι σ' αυτόν τον μπουφόνικο Σαβοναρόλα. Ο Σωκράτης σαγήνευε τους συμπατριώτες του, άλλο τόσο όμως τους έδινε στα νεύρα. Ο ίδιος θεωρούσε ότι το καθήκον της ζωής του ήταν η «ανθρωπογνωσία», δηλαδή γύριζε εδώ κι εκεί κι απόδειχνε στους ανθρώπους ότι δεν σκαμπάζανε γρυ, ούτε καν οι ειδικοί στους τομείς της ειδικότητάς τους. Εννοείται ότι μ’ αυτό τον τρόπο δεν γινόταν και πολύ δημοφιλής, πολύ περισσότερο αφού χρησιμοποιούσε το μέσο της «ειρωνείας»: καμωνόταν δηλαδή πως τάχα αυτός ήταν ο ανήξερος που έψαχνε να βρει τη γνώση, τυλίγοντας έτσι τα θύματά του με δολερές ερωτήσεις (η λέξη ειρωνεία βγαίνει από το ρήμα ερώμαι, που σημαίνει ρωτάω), ώσπου τους εξέθετε.\nΣυγγενική μ' αυτή τη μέθοδο ήταν μια άλλη, κάπως σοβαρότερη, που ο Σωκράτης ονόμαζε «μαιευτική»: η προσπάθεια να οδηγήσει τους μαθητές του, χάρη σε εύστοχες ερωτήσεις, στη γνώση του εαυτού τους και του κόσμου.\nΌμως ένα γνήσια φιλοσοφικό και μάλιστα καλλιτεχνικό γνώρισμά του ήταν ότι πάντα άφηνε το ρόπαλο της ειρωνείας του να πέφτει πάνω στον ίδιο τον εαυτό του: διαφορετικά οι αιώνιες λεπτολογίες και προσβολές του θα ήταν αφόρητες. Σ' αυτή του τη μεγαλοφυή ικανότητα να μην παίρνει σοβαρά τον εαυτό του θυμίζει τον Σω, που κι αυτός εφαρμόζει μια πολύ παρόμοια, έμμεση μέθοδο ηθικής διαπαιδαγώγησης και μπορεί εξίσου εύκολα να θεωρηθεί από έναν άξεστο κυνικός και διαλυτικός, στρεψόδικος και αρνητής κάθε αξίας. Η κοινή αδυναμία αυτών των δύο στοχαστών είναι ο ηθικός ορθολογισμός τους, μόνο που εδώ ο Σωκράτης προχωρούσε πολύ μακρύτερα από τον Σω: ακολούθησε αυτή την τάση ως τα άκρα, και σ' αυτό ήταν γνήσιος σοφιστής. Για τον Σωκράτη, το να «κατανοεί» κανείς κάτι δε σημαίνει να το κατέχει με το ένστικτο, αλλά να έχει σαφή λογική αντίληψη γι' αυτό. Ενάρετος είναι κατά τη γνώμη του αυτός που ενεργεί σύμφωνα με σαφείς και εμπεδωμένες έννοιες· κάθε αρετή είναι διδάξιμη και εκμαθήσιμη, γιατί είναι μια γνώση: όχι μόνον η σύνεση και η δικαιοσύνη, αλλά και η καλοσύνη και η γενναιότητα.\nΔε χρειάζεται βέβαια να τονίσουμε ότι στην πραγματικότητα συμβαίνει ακριβώς το αντίθετο: μόνον όποιος κάνει το καλό χωρίς να οδηγείται σ' αυτό από λογικούς συλλογισμούς είναι αληθινά ενάρετος και μόνον όποιος αντιμετωπίζει τον κίνδυνο χωρίς να τον πολυσκέφτεται είναι αληθινά γενναίος. Αλλά ούτε η γνώση του σωστού μέτρου, που πρέπει να τηρούμε οι ίδιοι και να εφαρμόζουμε στους άλλους, δεν αρκεί για να κάνει κάποιον συνετό και δίκαιο. Γι' αυτόν το λόγο η σωκρατική ηθική, παρά τη μεγάλη επίδραση που εξάσκησε στις μεταγενέστερες εποχές, είναι καταδικασμένη σε μόνιμη στειρότητα. Ο πλατωνικός Σωκράτης το λέει αυτό κάπου ο ίδιος, αναγνωρίζοντας τα όριά του: «Ο θεός μου ανάθεσε να βοηθάω στη γέννα, αλλά δεν μου έδωσε το χάρισμα να γεννάω ο ίδιος».\nΕνώ ως εκείνη τη στιγμή οι φιλόσοφοι σπαζοκεφάλιαζαν για τη δομή και το νόημα της εξωτερικής φύσης, ο Σωκράτης ανακάλυψε κάποια μέρα ότι η αναζήτηση της παγκόσμιας αρχής είναι μάταιη και δεν είναι καν τόσο σημαντική· το αληθινό καθήκον της φιλοσοφίας είναι η διαφώτιση του εαυτού μας και η αποκρυστάλλωση της θέλησής μας, δηλαδή η γνώση του εαυτού μας και του καλού. Αυτό σήμαινε μια στροφή προς τη θρησκεία, κι εδώ μπορούμε να συγκρίνουμε τον Σωκράτη με τον Ντοστογιέφσκι, του οποίου άλλωστε η νεκρική μάσκα έχει εντυπωσιακή ομοιότητα με τον ιδιόρρυθμο Αθηναίο φιλόσοφο. Είναι το κεφάλι του εξαγνισμένου εγκληματία που γίνεται άγιος. Λέγεται ότι μια φορά ένας κάποιος Ζώπυρος είπε στον Σωκράτη ότι η φυσιογνωμία του φανερώνει ευτελές φρόνημα και χυδαία πάθη. Ενώ όλοι γέλασαν γι' αυτή την ολοφάνερα λαθεμένη διάγνωση, ο Σωκράτης, υπερασπίσθηκε τον Ζώπυρο, δηλώνοντας ότι στ' αλήθεια έχει αυτές τις καταβολές, αλλά τις ξεπέρασε με την αυτοπειθαρχία. Όποια σχέση έχει ο Σωκράτης με τη σοφιστική φιλοσοφία, την ίδια σχέση έχει και ο Ντοστογιέφσκι με τον «μπολσεβικισμό»: τον καταπολεμάει με πάθος θεωρώντας τον τον υπ' αριθμόν ένα εχθρό και σατανά, κι ωστόσο μάχεται ενάντια στον ίδιο τον εαυτό του, ενάντια στο κομμάτι «μπολσεβικισμού» που φωλιάζει μέσα του. Άλλωστε, ο Ντοστογιέφσκι λίγο έλειψε να εκτελεσθεί ως «μπολσεβίκος». Ακόμα και η σχεδόν παθολογική μανία του να μιλάει για όλα θυμίζει τον Σωκράτη. Αλλά εκείνο που τους κάνει να συγγενεύουν περισσότερο απ’ όλα τ' άλλα είναι ένα μυστικιστικό στοιχείο που εκδηλωνόταν με υπνοβασίες, εκστάσεις και διχασμούς προσωπικότητας. Το περιώνυμο «δαιμόνιο» ήταν ένα πολύ μυστηριώδες φαινόμενο, που αναμφίβολα είχε τον χαρακτήρα παραισθήσεων.\nΟπωσδήποτε, είναι βέβαιο ότι ο Σωκράτης δεν ήταν καθόλου τόσο ευχάριστος τύπος όσο τον παρουσίασε ο Διαφωτισμός του δέκατου όγδοου και ο φιλελευθερισμός του δέκατου ένατου αιώνα.\n[Εκδόσεις Πορεία, 1994, σελ. 271-274]


15_11_2021 | 17:08\nΑπό τη Δευτέρα 15 Νοεμβρίου έως και την Παρασκευή 24 Δεκεμβρίου 30 τυχεροί θα κερδίσουν από 4.000€ μετρητά, ενώ 2 υπερτυχεροί θα κερδίσουν από 15.000€ μετρητά στις 20 και 27 Δεκεμβρίου αντίστοιχα.\nΠιο συγκεκριμένα, από τη Δευτέρα 15 Νοεμβρίου έως και την Παρασκευή 24 Δεκεμβρίου οι χρήστες του Lidl Plus που θα κάνουν τα ψώνια τους σκανάροντας την ψηφιακή τους κάρτα στο ταμείο παίρνουν μία συμμετοχή για κάθε 30€ αγορών.\nΣτέλνοντας τη συμμετοχή τους μέσω της εφαρμογής, 30 τυχεροί διεκδικούν 4.000€ μετρητά, ενώ 2 μεγάλοι τυχεροί θα κερδίσουν από 15.000€ στις κληρώσεις που θα πραγματοποιηθούν 20 και 27 Δεκεμβρίου αντίστοιχα.\nόπως αναφέρει η σχετική ανακοίνωση, «το Lidl Plus εξελίσσεται συνεχώς σχεδιάζοντας ενέργειες που ως στόχο έχουν να επιβραβεύσουν τους πελάτες που εμπιστεύονται την Lidl Ελλάς για τις αγορές τους. Παράλληλα, ανανεώνεται συνεχώς με νέες λειτουργίες, περιεχόμενο, δυνατότητες συμμετοχής σε έρευνες καθώς και περισσότερα χαρακτηριστικά, για επιπλέον ολοκληρωμένες υπηρεσίες.


Σε τι χρησιμεύουν οι οικονομολόγοι; - Ειδήσεις - νέα - Το Βήμα Online\nΔεν προκαλεί έκπληξη το γεγονός ότι κάθε φορά που προκύπτουν διχογνωμίες για σοβαρά\n14 Μαΐου 2013, 01:35 Ενημερώθηκε: 14 Μαΐου 2013, 06:29\nΔεν προκαλεί έκπληξη το γεγονός ότι κάθε φορά που προκύπτουν διχογνωμίες για σοβαρά οικονομικά θέματα οι πολιτικοί χρησιμοποιούν όποια στήριξη μπορούν να βρουν από οικονομολόγους και άλλους ερευνητές.\nΑυτό συνέβη όταν συντηρητικοί πολιτικοί στην Αμερική και αξιωματούχοι της Ευρωπαϊκής Ενωσης βασίστηκαν στο έργο δύο καθηγητών από το Χάρβαρντ – της Κάρμεν Ράινχαρτ και του Κένεθ Ρόγκοφ – για να δικαιολογήσουν την επιμονή στη δημοσιονομική λιτότητα.\nΟι Ράινχαρτ και Ρόγκοφ δημοσίευσαν μια μελέτη που φαινόταν να δείχνει ότι επίπεδα δημοσίου χρέους άνω του 90% του ΑΕΠ εμποδίζουν σημαντικά την οικονομική ανάπτυξη.\nΟπως συνήθως συμβαίνει, τρεις συνάδελφοί τους οικονομολόγοι από το πανεπιστήμιο της Μασαχουσέτης έλεγξαν την μελέτη. Βρήκαν κάποιες μεθοδολογικές επιλογές στην μελέτη των Ράινχαρτ/Ρόγκοφ που έθεσαν εν αμφιβόλω την ευρωστία των αποτελεσμάτων τους.\nΑποκαλύφθηκε ότι τα στοιχεία για το κατώφλι του 90% ήταν αδύναμα. Και όπως έχουν πει πολλοί, η συσχέτιση θα\nμπορούσε να είναι το αποτέλεσμα χαμηλής ανάπτυξης που οδηγεί σε υψηλά χρέη, και όχι το αντίστροφο.\nΟι Ράινχαρτ και Ρογκόφ έχουν αποκρούσει σθεναρά τις κατηγορίες από πολλούς σχολιαστές ότι ήταν πρόθυμοι συμμέτοχοι σε ένα παιχνίδι πολιτικής εξαπάτησης.\nΥπερασπίστηκαν τις εμπειρικές μεθόδους τους και επιμένουν ότι δεν είναι ιέρακες του ελλείμματος, όπως τους παρουσιάζουν οι επικριτές τους.\nΤο πρόβλημα βρίσκεται αλλού, στον τρόπο με τον οποίον οι οικονομολόγοι και οι έρευνές τους χρησιμοποιούνται στη δημόσια συζήτηση. Η έρευνα των Ράϊνχαρτ/ Ρόγκοφ δεν ήταν απλώς μια πανεπιστημιακή μελέτη. Επειδή το κατώφλι του 90% είχε γίνει πολιτικό θέμα, η κατεδάφισή του αργότερα απέκτησε, επίσης, ευρύτερη πολιτική σημασία.\nΠαρά τις διαμαρτυρίες τους, οι Ράϊνχαρτ και Ρόγκοφ κατηγορήθηκαν ότι έδωσαν επιστημονικό προκάλυμμα για μια σειρά από πολιτικές στηριγμένες σε περιορισμένα, όπως φάνηκε, στοιχεία.\nΕπιπλέον, όταν οι οικονομολόγοι προσαρμόζουν το μήνυμά τους για να ταιριάξει με το ακροατήριό τους, το αποτέλεσμα είναι αντίθετο από τις προθέσεις τους: χάνουν γρήγορα την αξιοπιστία τους. Οι οικονομολόγοι θα πρέπει να συνδυάζουν την ειλικρίνεια για όσα λένε οι έρευνές τους, με ειλικρίνεια για την προσωρινή φύση όσων θεωρούνται ως στοιχεία στο επάγγελμά τους.\nΤα οικονομικά, αντίθετα από τις φυσικές επιστήμες, σπανίως δίνουν σαφή και οριστικά αποτελέσματα. Πρώτα πρώτα, όλες οι θεωρίες για την οικονομία εξαρτώνται κάθε φορά από τις δεδομένες συνθήκες, και είναι δηλώσεις του τύπου «εάν-τότε».\nΔεύτερον, τα εμπειρικά στοιχεία σπάνια είναι αρκετά αξιόπιστα για να δώσουν αποφασιστική απάντηση σε μια διχογνωμία. Αυτό ισχύει ιδίως σε θέματα μακροοικονομίας, όπου τα στοιχεία είναι λίγα, και προσφέρονται για διαφορετικές ερμηνείες.\nΟι δημοσιογράφοι, οι πολιτικοί και το κοινό έχουν μια τάση να αποδίδουν μεγαλύτερη αυθεντία και ακρίβεια σε ό,τι λένε οι οικονομολόγοι, και δυστυχώς οι οικονομολόγοι σπάνια είναι μετριόφρονες, ιδίως δημοσίως.\nΥπάρχει άλλο ένα πράγμα που θα πρέπει να γνωρίζει το κοινό για τους οικονομολόγους: η ευφυία, και όχι η σοφία, είναι εκείνο που προάγει την καριέρα των οικονομολόγων στα πανεπιστήμια. Οι καθηγητές στα καλύτερα πανεπιστήμια διακρίνονται σήμερα όχι όταν έχουν δίκιο για κάτι στον πραγματικό κόσμο, αλλά όταν εφευρίσκουν ευφάνταστες θεωρητικές κατασκευές, ή παρουσιάζουν νέα στοιχεία.\n* Ο Ντάνι Ρόντρικ είναι καθηγητής Διεθνούς Πολιτικής Οικονομίας στο πανεπιστήμιο Χάρβαρντ στις ΗΠΑ.


Μια ώρα μετά την έναρξη του δείπνου της 6ης Ιουλίου στο Κραν Μοντανά δόθηκε το άτυπο έγγραφο Γκουτέρες και ακολούθως κοινοποιήθηκε σε μέλη της διαπραγματευτικής ομάδας ανέφερε, σήμερα, ο Κυβερνητικός Εκπρόσωπος κ. Νίκος Χριστοδουλίδης, μιλώντας στην εκπομπή «Πρωινό Δρομολόγιο» του Τρίτου Προγράμματος του ΡΙΚ. Ο κ. Χριστοδουλίδης πρόσθεσε ότι σχετικά ενημερώθηκε και το Εθνικό Συμβούλιο, χωρίς ωστόσο να γίνει εκτενής συζήτηση.\nΤο πλήρες κείμενο των δηλώσεων έχει ως ακολούθως:\nΕρώτηση: Γιατί μέχρι τώρα δεν έγινε δημοσίως αναφορά για το έγγραφο που κατέθεσε ο κ. Γκουτέρες, ενώ όλοι αντιλαμβάνονται ότι είναι σημαντικό;\nΑπάντηση: Το άτυπο αυτό έγγραφο δόθηκε μία ώρα μετά την έναρξη του δείπνου της 6ης Ιουλίου. Σας αποκαλύπτω επίσης ότι αμέσως ενημερωθήκαμε εμείς για την ύπαρξη του εν λόγω εγγράφου, που δεν ήμασταν στο δείπνο. Μας δόθηκε αντίγραφο και κοινοποιήθηκε σε κάποια μέλη της διαπραγματευτικής ομάδας που ασχολούνταν με το θέμα της εφαρμογής της λύσης. Έτυχε σχολιασμού και ενημερώθηκε αμέσως ο διαπραγματευτής για τα πρωταρχικά σχόλια της δικής μας πλευράς.\nΤο Εθνικό Συμβούλιο είχε ενημερωθεί για εκείνο το έγγραφο. Δεν έγινε εκτενής συζήτηση διότι εκείνο το βράδυ στο δείπνο η συζήτηση περιστράφηκε γύρω από την εμμονή του Τούρκου Υπουργού Εξωτερικών για συνέχιση της συνθήκης ασφάλειας και εγγυήσεων. Θα ήθελα γενικότερα να αναφέρω κάτι για το θέμα του μηχανισμού παρακολούθησης της εφαρμογής της λύσης και να θυμίσω σε όλους ότι αυτό το θέμα τέθηκε στο τραπέζι των διαπραγματεύσεων από τη δική μας πλευρά πολύ πριν από το Κραν Μοντάνα. Ο λόγος που τέθηκε είχε να κάνει με τις εύλογες ανησυχίες πολλών συμπατριωτών μας σε σχέση με το αν η Τουρκία θα εφάρμοζε όλα αυτά που θα έπρεπε να εφαρμόσει στο πλαίσιο μιας ενδεχόμενης λύσης.\nΣας θυμίζω ότι ήταν μέσα σε αυτό το πλαίσιο που εντάσσεται και η γνωστή μας θέση να υπαχθεί η λύση κάτω από το κεφάλαιο 7 του Συμβουλίου Ασφαλείας (ΣΑ), έτσι ώστε το ΣΑ να παρακολουθεί την εφαρμογή της λύσης. Επομένως, δεν είναι κάτι άγνωστο. Αντιθέτως, η συζήτηση προέκυψε από δικές μας προτροπές.\nΘυμίζω ότι στις 30 Ιουνίου, στο Κραν Μοντάνα, έγινε συνάντηση τεχνοκρατών για το συγκεκριμένο θέμα. Η συνάντηση, δυστυχώς, δεν είχε συνέχεια διότι η συνέχεια των συζητήσεων επικεντρώθηκε στο θέμα της ασφάλειας και των εγγυήσεων, μέχρι το βράδυ του δείπνου, όταν μια ώρα μετά την έναρξή του κοινοποιήθηκε σε όλους τους παρευρισκομένους το εν λόγω μονοσέλιδο του ΓΓ ΟΗΕ. Όλοι είχαν ενημερωθεί και αυτό επιβεβαιώνεται και από δηλώσεις αρχηγών κοινοβουλευτικών κομμάτων. Κάποιοι ενδεχομένως να μην το θυμούνται διότι δεν έγινε εκτενής συζήτηση. Η συζήτηση επικεντρώθηκε στο πλαίσιο του ΓΓ και στις θέσεις της Τουρκίας όσον αφορά στο κεφάλαιο της ασφάλειας και των εγγυήσεων.\nΕρώτηση: Και γιατί δεν μιλά κανείς γι’ αυτό το έγγραφο;\nΑπάντηση: Διότι οι συζητήσεις μέχρι στιγμής επικεντρώνονταν στο πλαίσιο Γκουτέρες. Αν δει κανείς τις θέσεις της δικής μας πλευράς προσεκτικά, αναφέρονται στο θέμα της παρακολούθησης της εφαρμογής της λύσης και υπενθυμίζω ότι είναι σε αυτό το πλαίσιο που έγινε η γνωστή πρόταση για να υπαχθεί η λύση κάτω από το κεφάλαιο 7 των Ηνωμένων Εθνών. Φυσικά και είναι σημαντικό έγγραφο και θα πρέπει να αξιοποιηθεί στο ενδεχόμενο επανέναρξης ή συνέχισης των συνομιλιών και δεν υπάρχει απολύτως καμία διαφορετική προσέγγιση ανάμεσα στη Λευκωσία και την Αθήνα, ούτε για το συγκεκριμένο θέμα, ούτε για άλλο θέμα που αφορά στον τρόπο που διαπραγματευτήκαμε στο Κραν Μοντάνα. Οι ενέργειες Αθήνας και Λευκωσίας είναι συντονισμένες και γι’ αυτό ανέδειξαν, για πρώτη φορά από το 1974, το σημαντικό κεφάλαιο της ασφάλειας και των εγγυήσεων.\nΕρώτηση: Θεωρείτε ότι αυτό το έγγραφο είναι μέρος του πλαισίου Γκουτέρες;\nΑπάντηση: Δεν συγκαταλέγεται σε έξι σημεία του πλαισίου Γκουτέρες, αλλά είναι κεκτημένο των διαπραγματεύσεων που έγιναν στο Κραν Μοντάνα. Είναι ένα άτυπο έγγραφο του Γενικού Γραμματέα. Υπάρχουν σημεία που μας ικανοποιούν και σημεία που δεν μας ικανοποιούν. Το ότι κάποια δεν μας ικανοποιούν έχει προκύψει βάσει της ανάλυσης που έγινε από τους τεχνοκράτες μας εκείνο το βράδυ. Σίγουρα όμως είναι ένα δεδομένο των διαπραγματεύσεων και σίγουρα θα πρέπει ν’ απασχολήσει τη συνέχιση και την επανέναρξη των συνομιλιών.\nΕρώτηση: Ποιά είναι η πλέον βασική ένσταση ή παρατήρηση πάνω σ’ αυτό το άτυπο έγγραφο;\nΑπάντηση: Υπάρχουν παρατηρήσεις σε διάφορα επίπεδα. Υπάρχουν πέντε επίπεδα παρακολούθησης της εφαρμογής της λύσης: συνταγματικές πρόνοιες της λύσης, υποχρεώσεις των εγγυητριών δυνάμεων, ευθύνες που θα έχει η ΕΕ και άλλα. Κάποια σημεία δεν μας ικανοποιούν απόλυτα. Π.χ. δίδεται ή αφήνεται προς συζήτηση κάποιος ρόλος στις εγγυήτριες δυνάμεις. Είναι θέματα που θα έπρεπε να συζητηθούν, έτσι ώστε να διερευνήσουμε αν υπάρχουν προοπτικές να υπάρξει σύμφωνη προσέγγιση απ’ όλες τις πλευρές. Δυστυχώς, δεν συζητήθηκε για να ξέρουμε ποια εξέλιξη θα είχε αυτό το άτυπο έγγραφο.\nΕρώτηση: Δηλαδή αυτό το έγγραφο αφήνει κάποιο ρόλο στης εγγυήτριες δυνάμεις;\nΑπάντηση: Αφήνεται προς συζήτηση αυτό το θέμα. Εξάλλου, ο κ. Γκουτέρες δεν έχει ρόλο επιδιαιτησίας γι’ αυτό το θέμα. Δεν παίρνει συγκεκριμένη θέση σε κανένα έγγραφο, το ίδιο και σ’ αυτό καθώς δεν μπορεί να έχει ρόλο επιδιαιτησίας στις συνομιλίες για επίλυση του Κυπριακού. Είναι μια γενική αναφορά που χρήζει συζήτησης από όλα τα εμπλεκόμενα μέρη.\nΤο πλαίσιο Γκουτέρες και αυτό το έγγραφο είναι δεδομένα που προέκυψαν από τις διαπραγματεύσεις στο Κραν Μοντάνα και αν υπάρξει συνέχιση της προσπάθειας ή άμεση επανέναρξη σίγουρα θα αξιοποιηθούν στο πλαίσιο της διαπραγμάτευσης που θα γίνει.\nΟι απόψεις που εκφράστηκαν εκείνο το βράδυ ήταν μόνο από τον Πρόεδρο της Δημοκρατίας και από τον κ. Κοτζιά. Όσον αφορά δε στη δική μας πλευρά, σας αποκάλυψα ότι έτυχε σχολιασμού από τους τεχνοκράτες μας, έτσι ώστε η τοποθέτησή μας να ήταν στοιχειοθετημένη επί σχολιασμού ατόμων που εξειδικεύονται σε τέτοια θέματα. Από εκεί και πέρα, δεν συνεχίστηκε η συζήτηση, ακριβώς διότι η Τουρκία επέμενε στη συνέχιση της συνθήκης ασφάλειας και εγγυήσεων και η συζήτηση συνεχίστηκε επί του συγκεκριμένου θέματος.\nΕρώτηση: Αφού υπήρχαν λοιπόν όλες αυτές οι δυσκολίες, γιατί ο κ. Γκουτέρες εφάρμοσε έγγραφο με θέμα την εφαρμογή της λύσης;\nΑπάντηση: Γι’ αυτό το θέμα καλύτερα να ρωτήσετε τα Ηνωμένα Έθνη. Η συζήτηση στις 30 Σεπτεμβρίου σε επίπεδο τεχνοκρατών, για πρώτη φορά για τον μηχανισμό παρακολούθησης της εφαρμογής της λύσης, δυστυχώς δεν είχε συνέχεια λόγω των θέσεων που εξέφρασε η Τουρκία για το θέμα της ασφάλειας και των εγγυήσεων. Το ίδιο έγινε και εκείνο το βράδυ σε σχέση με το συγκεκριμένο θέμα. Δηλαδή, δεν φτάσαμε σε συμφωνία, έτσι ώστε να πάμε και στο επόμενο στάδιο που θα ήταν ο μηχανισμός εφαρμογής της λύσης. Μόνο η δική μας πλευρά και ο Έλληνας ΥΠΕΞ. σχολίασαν το συγκεκριμένο έγγραφο.\nΣε σχετική ερώτηση, ο κ. Χριστοδουλίδης ανέφερε:\nΥπάρχουν οι διμερείς μας σχέσεις με κάποια από τα κράτη που είχε συναντήσεις ο Πρόεδρος της Δημοκρατίας, η επίσκεψη στη Μόσχα μετά από πρόσκληση του Προέδρου Πούτιν και επίσκεψη του Αιγύπτιου Προέδρου στην Κύπρο και ακολουθεί τριμερής σύσκεψη με την Ελλάδα –η οποία ενδέχεται να γίνει τετραμερής, δηλαδή να προστεθεί ακόμα μια χώρα.\nΕκείνο που προκύπτει σε σχέση με το Κυπριακό είναι κατ’ αρχάς οι συζητήσεις του Προέδρου της Δημοκρατίας με τον Ρώσο και τον Κινέζο Υπουργό Εξωτερικών και αργά το απόγευμα σήμερα με η Βρετανίδα Πρωθυπουργό. Είναι σημαντικό που όλοι βλέπουν την ανάγκη συνέχισης της προσπάθειας πάντοτε εντός του πλαισίου των ψηφισμάτων των ΗΕ. Θεωρούμε ότι είναι σημαντική εξέλιξη, λαμβάνοντας υπόψη και δηλώσεις που γίνονται από τουρκικής πλευράς. Το δεύτερο σημαντικό είναι η ανάγκη όπως ο ΓΓ ΟΗΕ και τα μόνιμα μέλη του Συμβουλίου Ασφαλείας ΟΗΕ να εργαστούν προς την κατεύθυνση που θα δημιουργήσει τα δεδομένα να καταλήξουμε σε ένα θετικό αποτέλεσμα.\nΕκείνο που έχει περισσότερη σημασία είναι να ενημερωθούμε την Παρασκευή από τον ΓΓ ΟΗΕ για τα αποτελέσματα της συζήτησης εν σχέση με το Κυπριακό. Έχουμε ενημερωθεί από τη Γραμματεία ΟΗΕ ότι έγινε συζήτηση για το Κυπριακό και πώς μπορεί να προχωρήσει η διαδικασία. Η προσοχή μας επικεντρώνεται εκεί, για ν’ ακούσουμε την Παρασκευή από τον ίδιο το ΓΓ.\nΕρώτηση: Ο κ. Κοτζιάς θεωρεί συνολικά το πλαίσιο Γκουτέρες ως κεκτημένο;\nΑπάντηση: Δεν μπορώ να μιλήσω εκ μέρους του κ. Κοτζιά. Μπορώ όμως να σας μεταφέρω ότι στη σημερινή συνάντησή του με τον Πρόεδρο της Δημοκρατίας ενημέρωσε ενδελεχώς για τα όσα μετέφερε εκ μέρους της ελληνικής Κυβέρνησης στον ΓΓ ΟΗΕ. Όσα μετέφερε είναι απόλυτα συμβατά και απόλυτα στη γραμμή που εκφράζεται και από τη δική μας γραμμή όσον αφορά στην προσπάθεια επανέναρξης των συνομιλιών.


Αντάμωμα Ηπειρωτών Ευρώπης στο Μόναχο - periodikostep.gr\nΑντάμωμα Ηπειρωτών Ευρώπης στο Μόναχο\n14 Ιούνιος 2019 14 Ιούνιος 2019 periodiko368 Views 6 Αντάμωμα Ηπειρωτών Ευρώπης\n<<50 Χρόνια ζωής και δράσης της Ηπειρωτικής\nΚοινότητας Μονάχου 8 και 9 Ιουνίου 2019>>\nΜε επιτυχία πραγματοποιήθηκε το 6ο Αντάμωμα Ηπειρωτών της Ευρώπης το οποίο έλαβε χώρα στο Μόναχο στις 8 και 9 Ιουνίου 2019 και διοργανώθηκε από την Πανηπειρωτική Ομοσπονδία Ευρώπης και την Ηπειρωτική Κοινότητα του Μονάχου που είχε την αναλάβει την διοργάνωση και παράλληλα γιόρτασε τα 50 χρόνια απο την ίδρυσή της.\nΤην επίσημη έναρξη κήρυξαν ο πρόεδρος της Πανηπειρωτικής Ομοσπονδίας Ευρώπης κ. Δημήτριος Ντόκος, ο Πρόεδρος της Ηπειρωτικής Κοινότητας Μονάχου κ. Νικόλαος Σταμάτης, καθώς και ο κ. Σπύρος Κωσταδήμας (Γενικός Γραμματέας του Παγκοσμίου Συμβουλιου Ηπειρωτών Εξωτερικού), και επίτιμος Πρόεδρος της Πανηπειρωτικής Ομοσπονδίας Ευρώπης.\nΓια μια ακόμη φορά, οι Ηπειρώτες της Ευρώπης έσμιξαν και γιόρτασαν όλοι μαζί το 6ο Αντάμωμα στο Μόναχο. Τα περήφανα Νιάτα της Ηπείρου, δεν λογάριασαν τις μακρινές αποστάσεις και τα χιλιόμετρα. Απο τα χαράματα ξεκίνησαν να ανταμώσουν και να εκφράσουν τον Νόστο και την αγάπη που νιώθουν για την πατρίδα τους. Οι Ηπειρώτισσες με την τεράστια συμβολή τους, ήταν εκεί και συγκινημένες, καμάρωσαν τα Νιάτα της Ηπείρου , ντυμένα με τις παραδοσιακές στολές να χορεύουν τα παραδοσιακά τραγούδια της πατρίδας μας.\nΌλες οι Χορευτικές Ομάδες χόρεψαν υπέροχα και καταχειροκροτήθηκαν απο τους παρευρισκόμενους. Ιδιαίτερα όταν εμφανίστηκαν όλες μαζί στην αίθουσα, το θέαμα ήταν φαντασμαγορικό, καθώς τα Νιάτα της Ηπείρου πιασμένα χέρι χέρι, μας χάρισαν μοναδικές στιγμές αποδίδοντας τους παραδοσιακούς χορούς της πατρίδας μας.\nΑντικρίζοντας αυτό το πανέμορφο θέαμα και κάτω απο τον μαγικό ήχο του κλαρίνου, σου έρχονται οι μνήμες και οι θύμισες απο τα πανηγύρια και τις γιορτές της γλυκιάς πατρίδας μας. Τότε κτυπά η καρδιά του κάθε Ηπειρώτη πιο δυνατά αντικρίζοντας τη φουστανέλα των χορευτών και τις πανέμορφες φορεσιές των κοριτσιών μας.Τότε η νοσταλγία σε ταξιδεύει πίσω στο αγαπημένο σου χωριό, στα αγαπημένα πρόσωπα που σε περιμένουν να επιστρέψεις και στην μικρή αυλή του σπιτιού σου να ξαναπαίξεις σαν μικρό παιδί.\nΌλα αυτά τα συναισθήματα τα διέκρινες στα πρόσωπα όλων και ιδιαίτερα στα μικρά παιδιά, που αρκετά απο αυτά διήνυσαν πάνω εξακόσια χιλιόμετρα για να νιώσουν την μαγεία του Ηπειρώτικου Ανταμώματος. Να σμίξουν με τα παιδιά των άλλων Συλλόγων να γνωριστούν και να χορέψουν όλοι μαζί σαν αδέλφια.\nΤα ελληνικά Μέσα μαζικής ενημέρωσης απο την Ήπειρο και απο την Γερμανία μας συμπαραστάθηκαν πριν, και κατά την διάρκεια της εκδήλωσης, προβάλλοντας την εκδήλωση μας και κάλυψαν με βίντεο την βραδιά της εκδήλωσης.\nΣτην εκδήλωση έλαβαν μέρος οι εξής χορευτικές ομάδες των Ηπειρωτικών Συλλόγων, Αδελφοτήτων και Κοινοτήτων:\nΤης Ηπειρώτικης Κοινότητας Μονάχου,\nτης Αδελφότητας Ηπειρωτών «Πίνδος » Αννοβέρου,\nτου Ηπειρώτικου Συλλόγου Μπήλεφελντ,\nτου Ηπειρώτικου Συλλόγου Λουντιβγκσχάφεν,\nτου Ηπειρώτικου Συλλόγου «Δωδώνη»Νυρεμβέργης,\nκαι του Ηπειρώτικου Συλλόγου Φρανκφούρτης.\nΤην εκδήλωση στήριξαν με την παρουσία τους και την συμμετοχή τους αρκετοί Πολιτιστικοί Φορείς της ελληνικής Ομογένειας και προσωπικότητες όπως:\nΤο Παγκόσμιο συμβούλιο Συμβούλιο το οποίο εκπροσώπησε ο Γενικός Γραμματέας κ. Σπύρος Κωσταδήμας\nΗ Γενική Πρόξενος του Ελληνικού Προξενείου Μονάχου\nκα. Παναγιώτα Κωνσταντινοπούλου\nκ. Μάκης Κιάμος (Χήτος)\nΟ κ. Giacomo Klein (καθηγητής της ελληνικής γλώσσας στο\nΠανεπιστήμιο της Τεργέστης) που ήλθε από την Ιταλία ιδικά για να παραστεί στο Αντάμωμα και να πάρει μια γεύση πως γιορτάζουν οι έλληνες της Διασποράς και η πρώην Πρόεδρος της Π.Ο.Ευρώπης κα. Δήμητρα Πέτσα, οι οποίοι απηύθυναν σύντομο χαιρετισμό.\nΟ Πρόεδρος του Συλλόγου Μακεδόνων κ. Χρήστος Τάκος\nΟ Πρόεδρος του Συλλόγου Ελασσονιτών κ. Στέφανος Ψύρρας\nΟ Πρόεδρος του Συλλόγου Ποντίων κ. Θεοχάρης Φωτιάδης\nΟ Πρόεδρος του Ηπειρώτικου Συλλόγου Μονάχου «Το Σουλι»\nΟ πρώην Πρόεδρος της ελληνικής Κοινότητας Μονάχου και νύν δημοσιογράφος και κάτοχος της τηλεφιμερίδας «Δορυφόρος »\nκ. Κωνσταντίνος Τάτσης\nΟ Αντιπρόεδρος του Ιδρύματος «Παλλάδιον» κ. Κωνσταντίνος Ορφανίδης\nΟ πρώην Πρόεδρος της Ηπειρωτικής Κοινότητας Μονάχου κ. Γεώργιος Κίτσιος\nΗ παρουσιάστρια κ. Ελένη Βούλγαρη-Popp με τον κ. Αγγέλη.\nΟ Πρόεδρος της Ελληνικής Κοινότητας κ. Σπυρίδων Ξενάκης\nΟ συμπατριώτης κ. Ιωάννης Ρίζος μετά της συζήγου του, κάτοικος Ελβετίας\nΟ Ηπειρώτικος Σύλλογος Πλέτενμπεργκ εκπροσωπήθηκε απο την αντιπρόεδρο κα. Χριστίνα Πάκου η οποια είναι και Γραμματέας στην Π.Ο.Ευρώπης, το μέλος του Δ.Σ. τους κ. Βασίλη Τζώτζη και τον Γραμματέα κ. Παναγιώτη Πάντο.\nΑρκετοί συμπατριώτες μας που κατοικούν στην περιοχή του Μονάχου και Περιχώρων, όπως ο κ. Κωνσταντίνος Αραπατζής (γιος μεταναστών 2ης γενιάς), ο οποίος ανέλαβε οργανωτικά θέματα για την εκδήλωση.\nΗ Ηπειρωτική Κοινότητα του Μονάχου, υποδέχτηκε τα μέλη των Χορευτικών Ομάδων απονέμοντάς τους μετάλλια και γραπτές τιμητικές διακρίσεις για το κάθε μέλος.\nΗ διοίκηση της Πανηπειρωτικής Ομοσπονδίας Ευρώπης, γνωρίζοντας τις σπουδαίες δραστηριότητες των συμπατριωτών μας, δια του Γενικού Γραμματέα της κ. Θωμά Γκίνη, απένειμε τιμητικές Πλακέτες και Τιμητικές διακρήσεις σε αρκετά στελέχη και μέλη των Ηπειρωτικών Συλλόγων, και κυρίως στις διοικήσεις των Συμβουλίων Νεολαίας, αρκετούς χοροδιδασκάλους και μέλη διοικήσεων των Συλλόγων που στην πλειοψηφία τους τα επανδρώνουν οι Ηπειρώτισσες της Ομογένειας στα Διοικητικά Συμβούλια και άλλες σημαντικές θέσεις.\nΣτις βραβεύσεις συγκαταλέγησαν επίσης στελέχη με μακρόχρονη προσφορά στα Ηπειρωτικά Κοινά, όπως ο Πρόεδρος της Πανηπειρωτικής Συνομοσπονδίας Ελλάδος κ. Μάκης Κιάμος για την πολύχρονη προσφορά του στο δημοτικό τραγούδι, ο Επίτιμος Πρόεδρος και νυν Γενικός Γραμματέας του Π.Σ.Η.E. κ. Σπύρος Κωσταδήμας για τη συμβολή και την προσφορά του, που για σχεδόν μισό αιώνα πρόσφερε και συνεχίζει ακόμη να προσφέρει στον ελληνισμό της Ομογένειας στην Ευρώπη, και βεβαίως την δραστήρια Ηπειρωτική Κοινότητα Μονάχου η οποία για 50 χρόνια τώρα, προσφέρει ακατάπαυστα το ευάρεστο έργο της στον Ηπειρωτισμό της Διασποράς.\nΑπό την Περιφέρεια και τους Δήμους της Ηπείρου παρότι το ήθελαν, δεν μπόρεσαν να συμμετάσχουν λόγο των εκλογικών διαδικασιών που μεσολάβησαν καθώς και την καθιερωμένη εορτή Τιμής και Μνήμης για την αυτοθυσία υπέρ της Ελευθερίας των Σουλιωτών, η οποία έλαβε χώρα στο Σούλι.\nΤην επόμενη ημέρα 9 Ιουνίου, η Πανηπειρωτική Ομοσπονδία μαζί με την Ηπειρωτική Κοινότητα Μονάχου,παρακολούθησαν τη Θεία Λειτουργία στον ελληνοορθόδοξο Ιερό Ναό Αγίων Πάντων του Μονάχου (ένα πανέμορφο δημιούργημα των Ελλήνων της περιοχής και της Ιεράς Μητροπόλεως Γερμανίας και ιδιαίτερα την τεράστια συμβολή του Πρωτοπρεσβυτέρου π. ΑπόστολουΜαλαμούση), όπου μετά τη Θεία Λειτουργία, εκ μέρους της ΠΟΕ, απηύθυνε στην σύντομη ιστορική ομιλία του ο επίτιμος Πρόεδρος της ΠΟΕ, κ. Σπύρος Κωσταδήμας.\nΣημαντική ήταν επίσης και η προσφορά των χορηγών που για μια ακόμη φορά στήριξαν το 6ο Αντάμωμα. (Τα λογότυπα απο τους χορηγούς θα αναρτηθούν στο παρόν ρεπορτάζ). Μετά την Θεία Λειτουργία, οι συμπατριώτες μας άδραξαν την ευκαιρία να θαυμάσουν την όμορφη πρωτεύουσα της Βαυαρίας. Κάποιες ομάδες νεαρών που βρέθηκαν στο κέντρο του Μονάχου, χωρίς να έχει προηγηθεί καμία προγραμματισμένη εμφάνιση, συγκεντρώθηκαν στην κεντρική πλατεία και άρχισαν να χορεύουν ελληνικούς χορούς.\nΉταν μια πανέμορφη και ευχάριστη νότα Ελλάδας, στην καρδιά του Μονάχου απο την Ηπειρώτικη Νεολαία μας. Τα καμάρια μας με μια αυθόρμητη και γλυκιά διάθεση σκόρπισαν χαρά και κέφι στους παρευρισκόμενους Γερμανούς και άλλους τουρίστες που βρέθηκαν εκεί στην πασίγνωστη και όμορφη κεντρική πλατεία «Μαρίεν Πλάτς» του Μονάχου. Είναι αυτό που λέμε νεανική οξυδέρκεια και αυθορμητισμός, που μόνον απο την Νεολαία μπορεί να εκφραστεί τόσο απλόχερα.\nΗ γνωστή δημοσιογράφος κα. Έλενα Χριστοφορίδου και ο εικονολήπτης κ. Μάριος Γεωργούλας, που παρευρίσκοντο εκεί, άδραξαν την ευκαιρία και κατέγραψαν αυτό όμορφο νεανικό ξεφάντωμα της Νεολαίας μας.\nΤο αυθόρμητο ελληνικό γλέντι κατέγραψαν επίσης και οι τουρίστες που έτυχε να περνούν απο εκεί και παρακολουθούσαν και χειροκροτούσαν τα παιδιά. Ορισμένοι Κινέζοι και άλλοι τουρίστες μπήκαν και χόρεψαν μαζί τους. Ηταν μια σπανίου κάλους ελληνική νότα για την παράδοση μας, με τραγούδια της όμορφης Ηπείρου, και γενικά της πατρίδας μας. Λένε πως η μουσική ενώνει τους Λαούς και αυτό πέτυχαν με το νεανικό μεράκι τα παιδιά της Ηπείρου, και που ταυτόχρονα μας δείχνουν τον Νόστο και την αγάπη που έχουν μέσα τους βαθιά ριζωμένα στην καρδιά τους για την πατρίδα.\nΗ Πανηπειρωτική Ομοσπονδία Ευρώπης ευχαριστεί θερμά, την Ηπειρωτική Κοινότητα Μονάχου για την προετοιμασία τις εκδήλωσης, τους χορηγούς, και τους συμπατριώτες της περιοχής Μονάχου που μας στήριξαν. Ευχαριστεί επίσης, τους εκπροσώπους του Ιερού Ναού Αγίων Πάντων του Μονάχου, τον Πρόεδρο της Πανηπειρωτικής Συνομοσπονδίας Ελλάδος κ. Μάκη Κιάμο, την Γενική Πρόξενο του Μονάχου κα. Παναγιώτα Κωνσταντινοπούλου, τα ΜΜΕ, τους μουσικούς καλλιτέχνες, και τους εκπροσώπους όλων των Φορέων που προαναφέρθησαν.\nΕυχαριστούμε όλους τους Ηπειρώτικους Συλλόγους που τίμησαν με την συμμετοχή τους στο 6` Αντάμωμα, ιδιαίτερα αυτούς που ήλθαν απο πολύ μακριά (600 χμ), όπως η Αδελφότητα Ηπειρωτών «Πίνδος» Αννόβερου, που παρότι είχαν αρκετά μικρά παιδιά μαζί τους, μας συμπαραστάθηκαν. Όσον αφορά την Ηπειρωτικη Νεολαία μας στο σύνολο της, με την σπουδαία συμμετοχή της στις Χορευτικές Ομάδες, μας έδωσαν γερό μάθημα αλληλεγγύης.\n← Καχριμάνης: Η Ήπειρος σταθερά κάτω του μέσου όρου της χώρας στην ανεργία\nΣε λειτουργία το αντλιοστάσιο του ΤΟΕΒ Παραμυθιάς →